recursal/SuperWikiNEXT-32B huggingface dataset:
**唐劍康**（英文：**Donald Tong**，1974年1月18號—）係香港商業電台叱咤903DJ，組合艾粒（前名「I Love You Boyz」）成員，邵氏兄弟同無綫電視前藝人（由2019年至2021年）。其阿爸係香港人，阿媽則係韓國人。香港二人男子搞笑組合ILUB成員之一。

簡介
--

唐劍康喺聖若望英文書院（小學部）同牛頭角天主教小學畢業。佢中學喺觀塘瑪利諾書院畢業，為排球校隊隊員之一，負責打後排中位置。當時應付緊會考嘅Donald喺收音機聽到招聘廣告，話商台正招請緊辦公室助理，以後補身份加入商台。初初加入時擔任直播室控制員，後被調到製作部做製作助理。離開製作部後，Donald又被電台安排出勤做娛樂記者。直至電台高層有人事變動，新人事新作風，佢開始可以開咪做主持。

之後佢同占拍檔做了一個廣播劇I Love You Boyz，專門諷刺娛樂圈時弊，由於該劇大受歡迎，商台乘勢安排佢同占組成I Love You Boyz，一齊主持新節目萬世巨星。嗰個節目自播出後，一直保持高收聽率，為商台嘅王牌節目之一。Donald為叱咤903炮製每小時播出一次嘅電台口號，佢更多次喺電台口號中加插艾粒嘅歌曲。鍾意靈異事物嘅佢編過廣播劇大瘋人院，呢個廣播劇以搞笑同靈異廣為聽眾熟識。

佢喺I Love You Boyz化名為蔡輕麟，2004年加入英皇娛樂公司並推出首張大碟，擔任全碟創作及主唱部份。2005年正式加盟Silly Thing，於同年推出一張專輯並與香港年輕作家王貽興聯手參與及創作三個以I Love You Boyz作主題嘅舞臺劇。喺2009年1月19嘅，I Love You Boyz喺尖沙咀某酒店舉行「I Love You Boyz 高調過檔金牌大風簽約會」，正式加盟金牌大風。

2016年，佢同兩位DJ喺九龍城一間茶餐廳到被女DJ麻利亞嘅瘋狂粉絲用鐵棒打致頭部浴血及手部脫骹同骨裂，因而頭部被包紗布同手部打上石膏。

2019年4月5-6號，當奴同少爺占首次踏上紅磡體育館完成《艾粒boom紅館激戰》演唱會，為演藝生涯再寫低光輝一頁。

2019年7月同無綫開始基本藝人合約，2021年結束。

私人生活
----

2011年5月14日，唐劍康同藝人張致恆胞姊、前女子組合Krusty成員張詠恩（Jan）交往六年後結婚，兩人婚後無仔女。 2022年10月17號，唐劍康受訪時公開承認二人因性格不合，已經喺2017年離婚。

演出作品
----

### 電台節目主持（商業電台）

* 《My當奴》 （唔定期播放節目）
* 1988年-：《903專業推介》
* 2016年-2021年：《聖艾粒忌廉夜校》
* 2021年-：《聖艾粒LaLaLaLa》

### 電視節目主持（ViuTV）

* 2016年：《對不起 標籤你》
* 2023年：《讓我一次買個夠》

### 電視節目演出（ViuTV）

* 2016年：《我說過要你快樂》 第2集嘉賓
* 2017年：《Interviu》 1月8號嘉賓
* 2022年：《天生食材必有用》 第2集嘉賓

### 電視劇（ViuTV）

* 2017年：《未來還未來》 飾 Ed Leung（第6集）

### 電影

* 2022年：《阿媽有咗第二個》 飾 Donald

攷
-

1. ↑  My Name Is 邦，CH63
2. ↑  〈艾粒演唱會兩度落淚：做細場冇所謂，但其實我哋都想上紅館〉. 原著喺2019-06-29歸檔. 喺2020-10-04搵到. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  王連連 (2011-05-15). 〈DJ當奴娶老婆　 Chok爆忍淚〉. 蘋果日報. 原著喺2011-08-05歸檔. 喺2011-05-15搵到. `{{cite news}}`: Cite has empty unknown parameter: `|coauthors=` (help); Unknown parameter `|dead-url=` ignored (`|url-status=` suggested) (help)
4. ↑  〈與張致恒家姐性格不合！當奴秘密離婚5年：今世緣盡咗〉. 《東網》. 2022-10-18. 原著喺2022-10-21歸檔. 喺2022-10-18搵到. `{{cite news}}`: Unknown parameter `|dead-url=` ignored (`|url-status=` suggested) (help)

出面網頁
----

* 唐劍康喺香港影庫嘅資料（香港繁體）
* 唐劍康喺中文電影資料庫嘅資料
* 唐劍康喺豆瓣電影嘅資料（簡體中文）
* 唐劍康喺時光網嘅資料（大陸簡體）
* 香港網絡大典：DJ Donald
* Donald｜DJ主持｜商業電台881903.com
* 唐劍康嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**局部搜尋**（粵拼：guk6 bou6 sau2 cam4；英文：**local search**）係一種數學最佳化技術，起始嗰陣隨機噉試一個可能嘅答案，個答案多數唔啱用，但係跟住個程式就對個答案做細幅度嘅修改然後再試，一路重複直到搵到個啱用嘅答案，或者過咗時限為止。呢種做法通常搵唔到「最佳」嘅答案，但係就可以响「可能答案數量好多」嘅情況下搵返個「有返咁上下好」嘅答案。

基礎
--

内文：數學最佳化
局部搜尋係數學最佳化嘅一種做法，能夠响特定嘅情況下將手上嗰個函數嘅 output 整到有咁大得咁大（最大化）或者有咁細得咁細（最小化）。

局部搜尋呢種做法，本質上就有不確定性响度：例如可能手上嗰條問題其實係有正確答案嘅，但係部電腦咁啱唔好彩撞唔中（撞中之前時間到）；又或者條問題實際上有多過一個答案，但係部電腦只係搵到其中一個。

做法
--

用布林可滿足度問題（SAT）做例子。用局部搜尋嚟解 SAT 問題，可以想像以下噉嘅步驟。而家想像要評估呢條布林表達式：

{\displaystyle (x\_{1}\lor \neg x\_{2}\lor \neg x\_{3})\land (\neg x\_{1}\lor \neg x\_{3}\lor x\_{4})\land (\neg x\_{1}\lor \neg x\_{2}\lor x\_{4})}
步驟：

1. 隨機噉設定啲變數嘅數值，例如設做
{\displaystyle x\_{4}=0,x\_{1}=x\_{2}=x\_{3}=1}
2. 試下第 1 步產生嗰個答案係咪啱用；
{\displaystyle (1\lor 0\lor 0)\land (0\lor 0\lor 0)\land (0\lor 0\lor 0)=0}（唔啱用）
3. 如果啱用（研究者已經指定咗乜嘢算係**啱用**），將手上嗰個答案畀出嚟做最終答案；
4. 如果唔啱用，就將其中一個變數「反轉」，例如變做
{\displaystyle x\_{1}=x\_{4}=0,x\_{2}=x\_{3}=1}（{\displaystyle x\_{1}}「反轉」咗）
5. 返去步驟 2，直至搵到一個啱用嘅答案或者時限過咗為止。

睇埋
--

* 窮舉搜尋

引咗
--

1. ↑  Satisfiability: Algorithms, Applications and Extensions (PDF), *SAC 2010* Lecture slides.
**烏克蘭去俄羅斯化** (烏克蘭文：Дерусифікація в Україні) 係烏克蘭洗走同俄羅斯相關嘅嘢嘅過程，自從1991年蘇聯解體已經開始咗。到2014年 Euromaidan 同埋俄烏戰爭爆發之後，呢個過程明顯咁加速咗。去俄羅斯化一般都被認為係屬於去殖民化嘅一部分。

歷史
--

去俄羅斯化嘅過程一般都包括將有關嘅名重新改名，或者拆咗同俄羅斯有關嘅象徵、紀念碑、同告示牌等等，例如烏克蘭母親嘅改裝。

喺2023年3月，烏克蘭國會通過咗議案，禁止任何同俄羅斯有關嘅地名，而總統澤連斯基喺4月21號簽咗，正式成為咗烏克蘭法律。呢條法例指定任何對俄羅斯帝國、蘇聯、或者有關嘅人物有褒義嘅象徵或者名，就一定要拆或者改。自從通過咗呢份議案以嚟，烏克蘭全國已經有過百個地方名改咗名。

反應
--

根據一份喺2022年4月做嘅調查，有76%嘅烏克蘭人都支持，將同俄羅斯有關嘅街同埋地名去重新改過個名。

睇埋
--

* 烏克蘭母親
* 烏克蘭去共化

攷
-

1. ↑  "Ready, Set, Go Decolonization! How New Law Changes Public Spaces of Ukraine". 2023-07-27.
2. ↑  "Geographical names associated with Russia have been banned in Ukraine". *Lb.ua* (烏克蘭文). 2023-03-22.
3. 1 2  "Zelenskyy signs law banning geographical names associated with Russia". *Ukrayinska Pravda* (英文). 2023-04-21.
4. ↑  "76% of Ukrainians support renaming streets and other objects related to Russia". *Nikopol.City* (烏克蘭文). 原先內容歸檔喺2022-04-26. 喺2022-04-22搵到.
5. ↑  "Eighth National Poll: Ukraine in War Conditions (April 6, 2022)" (烏克蘭文). 原先內容歸檔喺2022-04-16.
**提示：**呢篇文講嘅唔係**劇評**。
評劇「桃花庵」（天津大劇院）
**評劇**係喺中國華北、東北一帶流行嘅地方戲曲劇種，評劇嘅特點係念白同口語化嘅唱詞，由於分布地域好廣闊，好容易聽得明，所以好受觀眾嘅歡迎。

源流
--

評劇係好新嘅劇種，形成時間大約係1910年左右，原名叫「平腔梆子戲」，又叫「唐山落子」、「落子戲」或者「蹦蹦戲」；評劇嘅起源可以追溯到河北東部嘅「蓮花落」，係河北嘅地方戲曲之一，係喺中國嘅華北、東北一帶嘅北方地區流行嘅地方戲曲劇種。

由於「蓮花落」大受歡迎，藝人將「蓮花落」改良，又吸收咗梆子、京劇等劇種嘅表演方式同音樂元素，同時亦都受到唐山皮影戲音樂嘅影響，開創咗叫「平腔梆子戲」嘅新劇種，後嚟又形成咗「唐山落子」同埋「奉天落子」。喺中華民國時期，北京叫做北平，所以當時嘅「京劇」因為政治原因，改咗叫「平劇」、「平戲」，之後又改咗叫「國劇」。喺1923年，警世戲社喺天津演出嘅時候，由於上演嘅劇目多數係「評古論今」嘅，所以「平腔梆子」嘅名宿呂海寰建議將平腔嘅「平」字加多個「言」字旁，叫做「評劇」，所以「平腔梆子」嘅簡稱就由「平劇」、「平戲」嘅簡稱就改咗做「評劇」、「評戲」，呢個名就咁確立咗，一直用到依家。

特色
--

喺「唱」、「做」、「念」、「打」呢四個傳統戲曲藝術手法方面，評劇更加注重唱功；評劇唱嘅歌詞好淺白易明，吐字要求清楚。例如根據《聊齋志異》嘅「寄生」改編成嘅經典評劇喜劇《花為媒》選段「報花名」嗰度，趙麗蓉飾演嘅阮媽，佢歌聲高亢嘹亮，幾十句嘅唱詞一口氣唱完，而且字正腔圓；至新鳳霞飾演嘅張五可，就唔用高腔，歌聲玲瓏婉轉，甜潤清醇，一樣係字正腔圓。評劇唱腔喺「蓮花落」、「蹦蹦戲」嘅音樂為基礎，又吸收咗梆子、京劇嘅唱法形成；評劇嘅唱腔係板腔體結構，由一板一眼、一板三眼、有板無眼、無板無眼四種形式組成，常用嘅板式包括慢板、二六板、垛板、散板、流水板等。評劇嘅伴奏樂器分為文場同武場：武場用板鼓、梆子、鑼、鑔等比較剛強嘅樂器；而文場就用板胡、二胡、中胡、低胡、琵琶、笛、笙等相對柔順嘅樂器。近嚟有啲評劇仲會用啲西方樂器，例如大提琴、小提琴等。

評劇嘅行當由最初嘅只有男女角，發展成主要係以小生、小旦、小花臉（小丑），即係所謂嘅「三小」；隨住評劇嘅發展而慢慢完善，逐漸形成嘅，評劇嘅行當吸收咗京劇、梆子等劇種嘅行當，形成咗生、旦、淨、丑四大門類。

從20世紀初期到依家，評劇演出咗大量嘅時裝戲，雖然京劇受到話劇嘅影響，亦都創作咗一啲時裝戲，但係評劇創作、演出嘅現代戲或者叫時裝劇，相對嚟講比較多，而且評劇現代戲創作演出一直都無停過。民國時期嘅1950年代，喺北京成立嘅中國評劇院，就以創作演出評劇現代戲為主要嘅任務。

評劇就好似佢正式嘅名「平腔梆子」所突顯嘅，係「梆子戲」嘅一種，同其他梆子戲一樣，主弦都係以板胡為主，都係板腔。

傳統主要劇目
------

新鳳霞喺評劇電影《花為媒》嘅劇照
* 《楊乃武與小白菜》
* 《秦香蓮》
* 《劉巧兒》
* 《花為媒》
* 《楊三姐告狀》
* 《桃花庵》
* 《賣油郎獨佔花魁》

主要人物
----

劇本：成兆才（1874—1929），係其中一個最早創作評劇嘅人，係評劇劇本創作嘅鼻祖，佢一生整理、改編、創作嘅評劇劇本多達一百零二個。

旦行：月明珠（1898—1922），原名叫任善豐，係出名嘅評劇男旦，亦係旦行嘅鼻祖。先後演出過《馬寡婦開店》、《花為媒》、《王少安趕船》、《杜十娘》、《佔花魁》、《六月雪》等。

生行：倪俊生（1895—1970），「倪派」小生唱腔嘅創造者。先後演出過《因果變報》、《夜審周子琴》、《秦雪梅弔孝》、《回杯記》、《劉伶醉酒》、《賣油郎獨佔花魁》、《打狗勸夫》、《敗子回頭》、《杜十娘》等。

魏派：魏榮元（1923—1976），評劇花臉、老生，魏派創始人。先後演出過《鍾離劍》、《孫龐鬥智》、《奪印》、《包公三勘蝴蝶夢》、《包公賠情》、《秦香蓮》等。

張派：張德福（1931年出生），評劇張派小生創始人。先後演出過《劉巧兒》、《祥林嫂》、《楊三姐告狀》、《花為媒》、《櫻花戀》等。

洪派：洪影（1930—2012），評劇女小生、兼老生，洪派創始人。先後演出過《劉翠萍哭井》、《梁祝》、《劉伶醉酒》、《十五貫》、《紅龍傳》、《周仁獻嫂》、《孫安動本》、《孫龐鬥志》、《御河橋》、《王二姐思夫》等。

馬派：馬泰（1935—2004），評劇老生，馬派創始人。先後演出過《懷鄉夢》、《小借年》、《馬寡婦開店》、《奪印》、《金沙江畔》等。

著名演員
----

* 白玉霜
* 小白玉霜
* 新鳳霞
* 魏榮元
* 馬泰
* 趙麗蓉
* 李憶蘭
* 張德福
* 李惟銓（李惟全）

參考資料
----

* 張平、郭民傑，《中國評劇群星譜》，中國戲劇出版社，2004年，北京。

出面網頁
----

* 评剧Wayback Machine嘅版面存檔備份
* （北京）中國評劇院網站
* 评剧戏迷的博客Wayback Machine嘅版面存檔備份

參考
--

1. 1 2  施德玉 (2018-12-01). 〈河北省雄安新區非物質文化考察－大馬莊村評劇團〉. 《戲曲學報》 (19): 39–63. doi:10.7020/JTCT.201812\_(19).0002.
2. 1 2 3 4 5  〈香港電台網站 中華文化：中國戲曲查篤撐〉. *www.rthk.hk*. 喺2024-04-05搵到.
3. ↑  王聖安 (2015-01-01). 〈臺灣音樂中的臺灣意識— 從後殖民觀點探究解嚴後之國小音樂教科書〉. 《臺灣大學音樂學研究所學位論文》. **2015**: 1–148. doi:10.6342/NTU.2015.00551.
4. 1 2  李中會 (2010) 《戲曲鑑賞》北京師範大學出版社, ISBN:9787303110230
5. ↑  殷旵 (2007) 《中華傳統文化精要普及讀本》 第三冊 ，北京工業大學出版社 ，ISBN 9787563918201
6. ↑  〈中國戲曲 —— 評劇 - 民俗與傳說 - - (移動版)〉. 《看中國》. 2011-02-21. 喺2024-04-05搵到.
**氫氣化鈉**，化學式：{\displaystyle {\ce {NaOH}}}；英文名**Sodium hydroxide**），又叫**燒鹼**或**火鹼**，俗稱**哥士的**，係隻強鹼同腐蝕性鹼，喺好多工業都需要用到，亦可用嚟通渠。

佢嘅pH值可以去到14或以上。

點整
--

同其他鹼金屬同鹼土金屬嘅氧化物一樣，氧化鈉加水會出氫氧化鈉。化學式係：

{\displaystyle {\ce {Na\_2O + H\_2O->2NaOH}}}

電解食鹽水都可以整到氫氧化鈉。電解食鹽水時會出氯氣、氫氣同氫氧化鈉。

仲有，可以用碳酸鈉（蘇打）同熟石灰（氫氧化鈣）反應整佢出來。{\displaystyle {\ce {Na\_2CO\_3 + Ca(OH)\_2-> CaCO\_3 + 2NaOH}}}

反應
--

佢係鹼，可以同酸中和。例如渠同鹽酸會發生中和反應，出食鹽（氯化鈉）同水。{\displaystyle {\ce {HCl + NaOH-> NaCl + H\_2O}}}

佢仲可以同氯氣反應，產生氯化鈉、次氯酸鈉同水，一般可以用佢去整漂白水，化學式係：{\displaystyle {\ce {Cl\_2 + 2NaOH-> NaCl + NaClO + H\_2O}}}

呢個就叫做歧化反應，因爲氯氧化數同時有升（喺次氯酸鈉入面氯氧化數係+1）同跌（氯化鈉入面渠氧化數係-1）。

仲有，如果加哥士的入金屬鹽溶液入面，會出金屬氫氧化物沉澱，咁就可以靠有冇沉澱物同沉澱物顔色去分辨有咩金屬離子。有氫氧化物仲會喺過量氫氧化鈉水溶液入面溶解返。

### 有機反應

氫氧化鈉溶落水出氫氧根離子，而氫氧根離子喺化學上可以作為親核體，可以參與單分子親核取代反應，或者係雙分子親核取代反應。

氫氧化鈉係種鹼，可以催化羥醛縮合同烯醇-酮互變異構，呢種催化因為涉及到鹼（氫氧化鈉），所以又叫鹼催化。

仲有，氫氧化鈉可以參與酯等嘅加鹼水解，如果係三酸甘油脂嘅水解，整番梘出嚟，就叫皂化反應。

備註
--

1. ↑  「哥士的」係香港人叫法，係英文別名「caustic soda」入面「caustic」嘅音譯。

參考
--

1. ↑  "Sortierte Liste: pKb-Werte, nach Ordnungszahl sortiert. – Das Periodensystem online".


  


|  |  |
| --- | --- |
|  | 呢篇同化學相關係楔位文。歡迎幫維基百科擴寫佢。睇 • 論 • 改 • 歷 |
22°26′27.06″N 114°09′37.54″E﻿ / ﻿22.4408500°N 114.1604278°E﻿ / 22.4408500; 114.1604278

定慧寺蘭若園
**定慧寺**（英文：**Ting Wai Monastery**），又叫**定慧禪寺**，係香港一佛寺，喺新界大埔，馬窩御𡶶豪園後面。一九二三年建寺，大埔各寺最早。

史
-

初名**蘭若園**，增秀和尚籌建。和尚俗姓黃，廣東開平人。廿二歲時，肇慶七星巖大覺寺剃度出家，之後北上求法，卅八歲到新界觀音山凌雲寺淨修。在港廣結善緣，識紳商名人。凌雲寺交通不便，善信擬另闢道場。凌雲寺住持妙參法師，其皈依弟子指引，大埔沿桃源洞一帶覓地建寺，最後馬窩山得現址，集資向政府買屋地萬呎，再獲批農地十餘萬呎。取靜寂之意，命名蘭若園，農地種菓樹，供養十方。

一九三四年，蘭若園屋宇邊，建大雄寶殿，供奉釋迦牟尼、藥師佛同阿彌陀佛，化成當地佛教要地。一九六三年，蘭若園註冊為非牟利團體，改名定慧寺，寺院改成**十方叢林**，公開做四眾弟子修行辦道之所。定慧寺陸續增建，有三亭，左**萬名鐘亭**，中**韋馱殿**，右**休憩亭**。之後再增建**普同塔**同**增公紀念堂**等。一九八八年忍慧法師圓寂，家族捐出遺産一百五十萬港圓，再得善信捐款，重修佛殿，一九九三年五月完工，七十周年紀念開光，耗資二百多萬圓。

醜聞
--

二〇一二年十月，報章揭發定慧寺住持釋智定，出家後同兩名內地和尚結婚，以幫兩人取得香港永久居民身分證，兼擅自挪用寺廟捐款。十月十一號，定慧寺董事翁靜晶，召開**定慧寺有限公司**會員大會，一致通過成立接管委員會，由立法會議員梁耀忠擔任召集人，同時邀請衍陽法師成為臨時住持。10月13號，翁靜晶召開記者會表示近六佰萬元嘅善款安全，將會交畀定慧寺新班子。定慧寺已聘請核數師核對定慧寺帳目，採取法律行動追討失款。

歷任住持
----

* 增秀和尚
* 茂蕊法師
* 樂果法師
* 瑞濤法師
* 忍慧法師（董事會主席）
* 初慧法師
* 智定法師 （現任住持）

攷
-

* 《大埔傳統與文物》，廖迪生、張兆和、黃永豪、蕭麗娟 主編，大埔區議會 出版，ISBN 978-988-17802-1-8

1. ↑  〈將入稟高院促解除職務 定慧寺成立接管會 要求智定交還捐款〉 (中文). 星島日報. 2015年10月13號.
2. ↑  〈定慧寺600萬善款安全　待核數〉 (中文). 星島日報. 2015年10月13號.

出面網站
----

* 定慧禪寺
* 定慧寺，福山堂
**條件概率**（粵拼：tiu4 gin2 koi3 leot2；**conditional probability**）係概率論上一個概念。「Y 數值係 y 之下，X 數值係 x 嘅條件概率」（{\displaystyle p(x)} given {\displaystyle Y=y}）係指當 Y 嘅數值係 y，X 數值係 x 嘅機會率。

解釋
--

睇埋：概率論同概率
條件概率係指「如果一件事件發生咗，另外一件事件發生嘅概率」，例：「已知 {\displaystyle B} 發生咗，{\displaystyle A} 嘅條件概率」嘅數學符號係

{\displaystyle P(A\mid B)}
呢個數值可以用以下呢條式計：

{\displaystyle P(A\mid B)={\frac {P(A\cap B)}{P(B)}}}
舉個例說明，想像以下呢幅溫氏圖，每個空間掕住嗰個數表示嗰件事件發生嘅概率（例：「{\displaystyle A}、{\displaystyle B\_{1}}、{\displaystyle B\_{2}} 同 {\displaystyle B\_{3}} 都冇發生」嘅概率係 0.34... 等等），「已知 {\displaystyle B\_{2}} 發生咗，{\displaystyle A} 嘅條件概率」（{\displaystyle P(A\mid B\_{2})}）係

{\displaystyle {\frac {0.12}{0.12+0.04}}=0.75}。

如果 {\displaystyle A} 同 {\displaystyle B} 係互斥事件嘅話，噉 {\displaystyle P(A\mid B)={\frac {P(A\cap B)}{P(B)}}={\frac {0}{P(B)}}=0}。

睇埋
--

* 自然語言處理

攷
-

1. ↑  Olofsson (2005) p. 29.

| * 睇
* 傾
* 改
概率論 |
| --- |
| 可以睇吓概率論詞彙表 |
| 基礎 | 

|  |  |
| --- | --- |
| 概率 | 實驗（伯努利 · 擲骰仔同掟銀仔） · 可能結果 · 樣本同概率空間 · 實際數值 |
| 概念 | 不確定同隨機 · 資訊（完全資訊） · 決定型系統 · 概率公理 · Venn 圖 |

 |  |
| 事件 | 基本事件 · 對立事件 · 互補事件 · 互斥同非互斥 · 條件概率 · 獨立 · 條件獨立 |
| 隨機過程 | 隨機變數（期望值 · 匯合） · 隨機漫步 · 馬可夫鏈 · 馬可夫決策過程 · 平穩過程 |
| 概率分佈 | 離散定連續 · 伯努利同二項分佈 · 常態分佈 · 聯合概率分佈 · 概率分佈一覽 |
| 重要定律 | 概率連鎖法則 · 貝葉斯定理 · 大數定律 · 中央極限定理 · 布氏不等式 |
| 詮釋 | 古典概率定義 · 頻率學派概率 · 貝葉斯概率 · 決定論 |
| 應用 | 資訊理論 · 密碼學 · 統計學 · 物理學（量子力學 · 統計力學） · 機械學習 · 遊戲設計 |
| 拉雜相關 | 快思邏輯 · 機率遊戲同賭錢 · RNG 同擬亂數產生 · 伊藤引理 · 隨機微積分 |
| 概率論類 |


|  |  |
| --- | --- |
| Stub icon | 呢篇或然率文係楔位文。歡迎幫維基百科擴寫佢。睇 • 論 • 改 • 歷 |
**珠江三角洲**、**珠三角灣區**（簡稱**珠三角**）範圍包括珠江嘅西江、北江同東江入海時沉澱而成嘅三角洲，面積大約一萬平方公里。近年，又叫做**粵港澳大灣區**（**Guangdong-Hong Kong-Macao Greater Bay Area**），簡稱**大灣區**，同樣係由廣東珠江口、香港同澳門為經濟軸心。

史一覽
---

### 名

珠三角嘅名舊時未有人叫過。喺1915年瑞典嘅工程師柯維廉到咗廣東，負責治理珠江流域嘅水患。柯考察咗廣東嘅三江，喺珠江主流下游羚羊峽口外、廣利圍平原發現咗埋葬嘅蠔殼，證明呢度曾經喺海底。柯由此認為，廣州至澳門一帶嘅平原原先都係海灣，收尾因為三江沖積嘅泥沙而形成咗三角洲，就將呢片平原改名做「**廣州三角洲**」。後尾有其他嘅外國學者來訪，考察過香港同廣州之間嘅河口灣、三角洲後，就寫文稱之為「**珠江三角洲**」。

### 地理

據研究，喺更新世距而家2000年左右，佛山、西樵山一帶先開始變成陸地，而珠江北岸、海珠島南岸都跟著發育，珠江嘅河網就慢慢有咗個框架。秦漢到南漢時期，由瀧水、江門、沙灣到東莞一線就係海岸線，三角洲平原係好慢咁伸展，唔少沼澤地隨著海水氾濫而堆高、擴大，積成咗淺海地帶。海岸以北嘅河網仲好寬闊。公元996年開始，平原地帶出現咗修堤圍嘅記載，莞城以上嘅沿岸就起咗桑園圍、羅格圍、東江堤等大圍田。不停嘅填海起堤圍，加大咗陸地嘅面積擴展。喺沙灣以南，甘竹灘以下嘅小欖、大黃圃，江門會城以南，石龍、東莞以下地帶，都係後尾啲泥沙迅速堆積嘅位置。

到明清時期，由於商業化發展夾埋圍填嘅經驗積累，造圍成田嘅規模又是擴大咗。明代陣嘅西、北江三角洲前緣，係推到咗磨刀門附近。而黃楊山、竹篙嶺、五桂山同南沙等島嶼，都同陸地接埋咗。到咗清代三江嘅口門發育埋，基本形成咗八大門格局，口門之間嘅海灘都係慢慢咁擴大。尤其到咗清代中葉後，平原嘅圍填活動最為密集，喺萬頃沙、南沙、東海、西海等地都有自然嘅積沙同人工嘅圍填。三角洲平原嘅面積喺呢陣時係擴大得好犀利。

唔同嘅定義
-----

### 地理上

* 珠三角地理範圍包括：
* 大灣區地理範圍包括：

### 經濟體

* 珠三角經濟圈，包括：
* 大灣區經濟圈，包括：

### 政治利用

中國大陸改革開放過去幾十年，珠三角一直視為「南方經濟」。珠江三角洲喺廣東省，包括咗廣東省嘅廣州、深圳、珠海、佛山、東莞、中山、江門、惠州（淨係包含惠州市區、惠陽、惠東、博羅）、肇慶（淨係包含肇慶市區、鼎湖、高要、四會）九個市，係中國人口密度最高嘅地區之一，亦係中國南部嘅經濟、文化中心。地理上以香港、澳門、廣州為中心。

2017年3月第十二屆全國人民代表大會上，李克強總理會上提出新名，叫「粵港澳大灣區」，連同一個經濟圈「新概念」。「大灣區」目的係比過去更進一步推動中國大陸同香港、澳門兩個特區嘅合作。大灣區範圍包括香港、澳門同廣東其中九個珠江三角洲城市：廣州、深圳、珠海、佛山、東莞、中山、江門、惠州（成個）同肇慶（成個），務求將佢打造成繼美國紐約灣區、三藩市灣區同日本東京灣區後全世界第四大灣區。

睇埋
--

* 珠江口
* 粵港澳大灣區

出面網頁
----


維基同享有多媒體嘅嘢：  
**珠江三角洲**

* 粵港澳大灣區建設



1. 1 2 3  溯源珠江三角洲的形成历史 毛帅 中国社会科学网-中国社会科学报 2018-05-04
呢篇文章講嘅係英國首相。想搵其他同姓人士，請睇「**莊臣**」。

**約翰遜**，非官方譯名嘅全名係**亞歷山大·鮑里斯·廸輝符·約翰遜**（英文：**Alexander Boris de Pfeffel Johnson**，1964年6月19號—），係英國政治人，前任英國首相兼代理保守黨黨魁。佢又做過英國外相（英文：Secretary of State for Foreign and Commonwealth Affairs）同大倫敦市長。

早年
--

約翰遜喺紐約市出世，父母係英國人，所以佢同時有英國同美國國籍。佢父親史丹利．莊臣（英文：Stanley Johnson (writer)）亦做過英國國會議員。佢有個細佬叫祖瑟夫。

後生嘅時候，佢讀過伊頓公學同牛津大學，之後去咗做記者。

政治生涯
----

2001年大選，佢接替諗住退休嘅夏舜霆，參選牛津郡 Henley 選區，成功當選，入咗國會。2005年連任成功。

2008年5月1號，佢擊敗英國工黨候選人Ken Livingstone當選大倫敦市長，做咗大倫敦市長之後辭任國會議員。2012年再擊敗Ken Livingstone連任。2016年，佢決定轉戰英國國會議員，經補選上任國會議員，同年卸任大倫敦市長。

2016年英國脫離歐盟公投之後，本身支持脫歐嘅佢有打算爭做下任黨魁兼首相，但最後冇去選。同年7月，接任首相嘅文翠珊委任佢做外相，到2018年7月辭職。

2019年，文翠珊辭任保守黨黨魁，佢再參選黨魁，7月23號佢攞到黨內六成六選票當選，第二日上任首相。

2020年，約翰遜喺3月尾證實確診武漢肺炎（COVID-19），4月5號病情轉趨嚴重，入咗聖湯馬斯醫院（St Thomas' Hospital）深切治療部，後嚟病情好轉，喺9號轉普通病房，之後喺12號康復出院到鄉郊官邸休養。

2022年7月7號宣佈會喺保守黨選出新黨魁之後離任首相。到9月6號，佢將首相個位交畀新黨魁卓慧思。

譯名
--

根據英國駐香港總領事館公佈嘅正式漢化譯名，係少數沿用稍為偏向北方話嘅譯名「約翰遜」（粵拼：joek3 hon6 seon3）。但係無論如何，「約翰遜」三個字，就係佢成個名嘅漢化專譯，並唔應該夾硬塞個「鮑里斯」落去變成「鮑里斯·約翰遜」，等於Ed Miliband係「文立彬」而唔係「愛德·文立彬」，David Miliband係「文禮彬」而唔係「大衛·文禮彬」，Tony Blair係「貝理雅」而唔係「東尼·貝理雅」。

有英國華文報紙使用「莊漢生」，但根據領事館資料為前內政大臣 Alan Johnson 嘅正式漢化譯名。

另一方面，中國大陸譯**鮑里斯·約翰遜**，臺灣譯**鮑里斯·強森**，都係冇跟官方譯名、無視名從主人嘅譯法。

參考
--

1. 1 2  陳博悟 (2019-07-24). 〈文翠珊最後國會答辯：全力支持約翰遜 郝爾彬「大限已到」〉. 《香港01》 (香港中文). 喺2019-07-25搵到.
2. ↑  李福源 (2020-04-27). 〈【新冠肺炎】約翰遜返回首相府周一復工 「雖仍感到相當虛弱」〉. 《香港01》 (香港中文). 喺2020-04-27搵到.

出面網頁
----


維基同享有多媒體嘅嘢：
**Boris Johnson**（類）

維基語錄收錄咗同呢篇文相關嘅摘錄：
**Boris Johnson**

響維基新聞度有一單新聞係同呢篇文有關：  

 **en:Category:Boris Johnson**

* 約翰遜嘅官方網站
* The Rt Hon Boris Johnson MP - GOV.UK （英文）
* Rt Hon Boris Johnson MP - UK Parliament （英文）
* Boris Johnson （英文）
* 約翰遜嘅facebook頁
* 約翰遜嘅Instagram頁
* 約翰遜嘅Twitter
* 約翰遜喺互聯網電影資料庫嘅資料（英文）
林麗嬋（左起第二個）
**林麗嬋**（英文：Janet Lam Lai-sim，疑為1961年5月18號，有啲場合會冠夫姓叫**李林麗嬋**）係現任香港行政長官李家超嘅老婆。，1976年開始幫當時19歲嘅李家超馱大仔李文龍嗰陣仲未結婚；1980年同時年23歲嘅李家超結婚。而佢嘅學歷、生日日期等資料全部都冇畀官方公開，令到公眾質疑背後係咪有隱情。

坊間曾經熱議，指林麗嬋當時話唔定仲未成年，可能得12歲，何歡喜頻道曾指出林麗嬋不論係1961年出世定係1964年出世，林麗嬋馱大仔李文龍喺陣都一定未夠16歲，質疑李家超有無衰十一或者衰十三。

不過喺2024年3月21號，香港政府同立法會以全票通過《基本法》第廿三條通過，以起底著名嘅阿囝搵老豆老母經營嘅一路向北（尋親）聯同何歡喜頻道、卡比頻道喺Instagram、Telegram等社交平台公佈咗李家超老婆林麗嬋生日係1961年5月18號，即係佢馱大仔李文龍嘅時候未夠16歲，間接引證咗李家超喺1976年衰十一。

參考
--

1. ↑  "Instagram". *www.instagram.com*. 喺2024-04-01搵到.
2. ↑  〈Dcard - 今日先知老母十六歲就生咗我〉. 喺2024-04-01搵到.`{{cite web}}`: CS1 maint: url-status (link)
3. ↑  〈鍾祖康〉. *www.facebook.com* (英文). 喺2022-07-21搵到.
4. ↑  〈網上而家熱烈咁討論緊某一位候任官員〉. 《雲海 陳雲海》. 2022-05-14. 喺2022-07-14搵到.
5. ↑  "Instagram". *www.instagram.com*. 喺2024-04-01搵到.
6. ↑  〈鍾祖康〉. *www.facebook.com* (英文). 喺2022-07-21搵到.

解畫
--

1. ↑  「衰十一」為「與未成年少女發生性行為」嘅諧趣粵語簡稱，坊間有人誤以為係法律條文。
2. ↑  「衰十一」為「與未成年少女發生性行為」嘅諧趣粵語簡稱，坊間有人誤以為係法律條文。


|  |  |
| --- | --- |
|  | 呢篇同人物傳記相關係楔位文。歡迎幫維基百科擴寫佢。睇 • 論 • 改 • 歷 |
**文千歲**（英文：**Jacky Man Chin-Sui**，1940年11月8號—）原名**黃富華**，廣東番禺人，係香港粵劇演員。首本劇目有《胡不歸》、《唐宮恨史》等。門下弟子有游龍同黎耀威。

生平
--

文千歲喺廣東番禺茭塘村（而家番禺區石樓鎮茭塘西村）出世，7歲就開始做大戲，跟老豆黃千峰入「前程劇團」。約莫9歲跟北派師傅竇庭志學北派武藝，後尾跟咗何湘子，做龍虎武師，藝名「若游龍」。13歲入「人之初劇團」，藝名「小千歲」，1963年改名叫「文千歲」。跟住喺「黃金粵劇團」做文武生。早期唱陳笑風腔，後來唱腔發展到有個人風格。後來同人拍檔組嘅粵劇團有「千寶」、「龍鳳」、「千群」、「寶人和」、「千鳳鳴」、「千麗」、「豐華」、「高陞」等；亦加入過順德市粵劇團、廣州市粵劇團同肇慶市粵劇團等。
1973年，同麗莎合唱《桃紅柳綠》，攞「金唱片獎」。1976年，同梁少芯組「千歲粵劇團」，後尾改名叫「富榮華粵劇團」，喺美加、澳洲、東南亞同中國大陸演出。之後又成立「千連芯粵劇團」同「千連芯青少年粵劇團」。1980年，同盧秋萍合唱《唐宮恨史》攞「雲雀獎」。1983年攞美國西雅圖政府頒嘅「粵劇藝術家貢獻獎狀」。1991年，喺高山劇場同香港文化中心做首屆個人粵曲演唱會；同年，同梁少芯合唱賀年小調攞「金唱片獎」，仲攞埋「瀟灑腔粵曲王」榮譽獎。1998年，攞美國加州政府頒嘅「粵劇藝術家貢獻獎狀」。

2001年同梁少芯成立「千歲粵劇研究院」。2006年辦「主恩粵劇戲曲藝人之家」。2008年做福音粵曲音樂會《新歲頌》；同年，同梁少芯合唱嘅《救世主耶穌》攞「白金唱片獎」。2010年，做粵劇《挪亞方舟》編劇。2010年12月，同曾慧喺新光戲院做「文千歲藝術專場」，跟住同尹飛燕做「燕韻鏗鏘賀華誕」專場。2011年2月退休，移民美國。2018年，出自傳《千歲演義》。

劇目
--

### 首本劇目

* 《胡不歸》
* 《大鬧青竹寺》
* 《呂布與貂蟬》
* 《西施》
* 《唐宮恨史》
* 《梁祝恨史》
* 《情淚洒征袍》
* 《一曲琵琶動漢皇》
* 《隋宮十載菱花夢》
* 《唐明皇與楊貴妃》
* 《蘇東坡夢會朝雲》

### 開山劇目

* 《仙凡未了情》（1987年）
* 《蘇東坡夢會朝雲》（1994年）
* 《南俠展昭花月情》（1995年）
* 《楊二舍化緣》（1995年）
* 《南宋文天祥》（1996年）
* 《唐宮恨史》（1996年）
* 《唐皇遊月殿》（1998年）
* 《李剛三打白狐仙》（2001年）
* 《桃花扇》（2001年）
* 《荊釵記》（2003年）
* 《大唐風雲會》（2007年）
* 《盛世梨園》（2007年）
* 《挪亞方舟》（2010年）

影視出演
----

### 電視劇

* 民間傳奇（1975／1976年）
* 文天祥（1976年）
* 七世姻緣（1976年）
* 鱷魚淚（1978年）
* 天蠶變（1979年）

### 電影

* 黃飛鴻戲棚伏虎（1959年）
* 飛頭公主滴血救親（1960年）
* 飛頭公主雷電鬥飛龍（1960年）
* 飛劍神龍（1963年）
* 大鄉里與掃街添（1976年）
* 魂魄唔齊（2002年，飾 吉叔）
* 流浪漢世界盃（2009年，飾 幫主）

攷
-

1. 1 2  〈文千歲〉. *art-mate.net*.

出面網頁
----

* 文千歲喺香港影庫嘅資料（香港繁體）
* 文千歲喺互聯網電影資料庫嘅資料（英文）
* 千歲粵劇研究院
**新丁香耀**（1892年—1965年1月18號）原名**陳少麟**，人稱**丁叔**，係粵劇演員，擅長演花旦、正印丑生。首本戲《雙孝女萬里尋親記》、《天女散花》、《臨去秋波》。弟子有阮兆輝等。

生平
--

新丁香耀初時跟鄭君可學戲，後來入「普長春」班，同新麗湘（李自立）唔分正副，兩個人都係豔旦，演《雙孝女萬里尋親記》紮咗之後獨當一面。班主何浩泉好睇佢，畀錢過佢去上海學北劇。返來廣東之後同小生福拍檔演《嫦娥奔月》，吸收咗京劇反身拗腰舞絲帶呢啲技藝，當其時嘅粵劇頗爲新穎，觀衆讚佢「古裝豔旦」。後尾同何浩泉個女結婚。又同何浩泉組「寰球樂」班，睇重度新戲同每齣戲嘅旦角，亦操班政亦做戲，同朱次伯拍住上，其中觀衆好讚賞《臨去秋波》。朱次伯過身之後，新丁香耀又請到靚少鳳頂替。佢主理「寰球樂」班期間度嘅新戲有《珠崖劍影》、《苦姻緣》、《恩仇血》、《顛倒君王》、《憐香客》等。

「寰球樂」散班之後，過「大堯天」班拍住薛覺先，無耐同關德興組「共和樂」班，做丑生，用真名**陳少麟**。收尾自己組「高陞樂」班，唔識睇數蝕咗入肉，亦令到何家破產。後尾去「覺先聲」做貼旦。晚年由堂妻舅何少保接濟，住砵蘭街八和會館宿舍，亦周時瞓喺茂林街。1965年1月18號，喺香港廣華醫院過身。

攷
-

1. 1 2 3 4  南海十三郎. 〈浮生浪墨：逝者如斯誰惋悼 不堪回首話前塵〉. 出自 朱少璋 (編). 《小蘭齋雜記》. 商務印書館. p. 206. ISBN 978-962-07-5689-4.
2. 1 2 3  〈香港書展2016：南海十三郎的傳奇人生〉. Youtube.
**彭麗媛**（粵拼：paang4 lei6 wun4；簡化字：**彭丽媛**；1962年11月20號—），中華人民共和國山東菏澤鄆城人，中国女高音歌唱家、中共中央總書記習近平嘅現任老婆（第二任）、歌劇表演藝術家、當代民族聲樂代表人、中國民族聲樂學派創建者之一、又係中國第一個民族聲樂碩士、中國人民解放軍藝術學院院長、少將軍銜（2012年7月由文職幹部改授）、一級演員、北京大學兼職教授、解放軍藝術學院同埋中國音樂學院博士生導師。

彭麗媛同習近平喺1986年年底經朋友介紹而相識，1987年9月1號喺廈門結婚，有一個女叫習明澤，喺1992年6月27號出世，中學嗰陣喺杭州外國語學校讀書，後嚟去咗美國哈佛大學讀書；2008年汶川大地震嗰陣曾經用志願者嘅身份去四川綿竹漢旺東汽小學，參加搶救傷者同心理輔導。彭麗媛個老豆彭龍坤曾經係鄆城縣文化館館長，因為喺臺灣有親人嘅問題，喺文化大革命嗰陣被判罰勞動改造，2009年病逝。老母係鄆城縣豫劇團嘅戲曲演員。

出面網頁
----


維基同享有多媒體嘅嘢：  
**彭麗媛**

* 彭麗媛嘅YouTube帳號 改維基數據

* 彭麗媛喺互聯網電影資料庫嘅資料 改維基數據
* 彭麗媛喺分面應用主題詞表識別碼嘅資料 改維基數據
* 彭麗媛喺虛擬國際權威檔案識別碼嘅資料 改維基數據
* 彭麗媛喺Quora嘅資料 改維基數據
* 彭麗媛喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 305236781
* LCCN: no2013085766
* ISNI: 0000 0004 1853 9020
* GND: 1249868386
* MusicBrainz: 9358ac97-1028-4756-8726-fa1b8c4e1f90

 |




|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**氫氧化鈣**，別名**熟石灰**，水溶液又叫**石灰水**，係一種化合物，化學式係{\displaystyle {\ce {Ca(OH)\_2}}}，微溶於水，佢係鹼性。

製備
--

將水撈氧化鈣（生石灰），就可以整做氫氧化鈣（熟石灰）。

{\displaystyle {\ce {CaO + H2O-> Ca(OH)2}}}

\*佢係放熱反應，實驗嗰陣應該要小心啲。

同埋，喺碳化鈣同水反應出乙炔嘅同時，都會産出副產物「氫氧化鈣」。

{\displaystyle {\ce {CaC\_2 + 2H\_2O-> C\_2H\_2 + Ca(OH)\_2}}}

反應
--

氫氧化鈣可以同酸性物質做中和反應。例如同鹽酸發生反應，變成出氯化鈣和水。{\displaystyle {\ce {Ca(OH)\_2 + 2HCl-> CaCl\_2 + 2H2O}}}

另外，佢可以測試二氧化碳、二氧化硫等氣體，產生不溶於水既鈣鹽(分別係碳酸鈣同埋亞硫酸鈣)，顔色都會變成乳白色。{\displaystyle {\ce {Ca(OH)\_2 + CO\_2-> CaCO\_3 + H\_2O}}}{\displaystyle {\ce {Ca(OH)\_2 + SO\_2-> CaS + 2H\_2O}}}

如果加入過量嘅二氧化碳，就會變成碳酸氫鈣，顏色都會變番透明。{\displaystyle {\ce {CaCO\_3 + H\_2O + CO\_2-> Ca(HCO\_3)\_2}}}

參考
--

1. ↑   "Sortierte Liste: pKb-Werte, nach Ordnungszahl sortiert. – Das Periodensystem online".



|  |  |
| --- | --- |
|  | 呢篇同化學相關係楔位文。歡迎幫維基百科擴寫佢。睇 • 論 • 改 • 歷 |
**陳敏兒**（英文：**Barbara Chan Man Yi**，1960年10月17號—）係香港前女藝人、節目主持。

背景
--

陳敏兒喺中五畢業後升讀預科。佢喺中六因為遭到家人反對而選讀無綫電視嘅夜間藝員訓練班；朝早返學，夜晚去對衡道上堂。而佢之所以報讀訓練班，源於佢當年咁啱喺尖沙咀完成夏令營生活，適逢無綫電視招收訓練班學員，就同朋友搭車去九龍塘報名。就讀訓練班初期仍然維持早晚返學嘅生活模式，後來由於兼顧唔到而放棄學業。佢喺1979年畢業於第八期無綫藝員訓練班。1980年代受到力捧，成為當紅花旦之一，佢喺劉德華嘅成名作《獵鷹》擔任第一女主角。因為佢形象正面，曾多次飾演教師、社工同律師等角色。除拍劇外，亦曾擔任《體育世界》主持，萬千星輝賀台慶司儀同《歡樂今宵》演出工作。1993年7月起，陳敏兒淡出演藝圈，而家間唔中喺基督教媒體中出現。

家庭
--

佢老公係無綫電視藝員訓練班同屆畢業生、藝人廖啟智，佢哋喺1987年結婚，婚後生咗三個仔。廖啟智喺2021年3月28號因胃癌離世。

陳敏兒細仔廖文諾喺2003年三歲時證實患上血癌，2006年4月5號病逝。大仔廖文哲同細仔廖文信而家分別投身音樂同演藝幕後行業，其中廖文信（阿John）係香港YouTube頻道小薯茄後期製作人員。

參考
--

1. ↑  〈電視風雲半世紀 陳敏兒(上)〉. 香港電台. 2015-02-08. 喺2021-04-04搵到.
2. ↑  〈&#91;明報周刊]剖白陪伴兒子抗癌感受 陳敏兒抑鬱症曾想死 廖啟智兼數職險崩潰〉. 原著喺2016-09-23歸檔. 喺2016-09-23搵到.
3. ↑  〈【智叔病逝】廖啟智兩子遺傳父母演藝細胞　陳敏兒悉心栽培助子發展才華〉. 《香港經濟日報》. 2021-03-30. 喺2021-03-30搵到.

出面網頁
----


維基同享有多媒體嘅嘢：  
**陳敏兒**

* 陳敏兒喺互聯網電影資料庫嘅資料 改維基數據
* 陳敏兒喺Google Knowledge Graph ID嘅資料 改維基數據
喺武漢肺炎大爆發之下，世界各國去到一段時間都無辦法做到零確診，基於經濟同人民生活原因，有啲國家決定放棄零確診嘅目標，採取**同病毒共存**嘅政策。英國係呢個政策嘅開路先鋒，而之後世界各國相繼跟從。自從武漢肺炎病毒變種做傳播力極高但殺傷力極低嘅Omicron變種病毒之後，由於清零政策唔合時宜，無法阻止病毒大規模擴散，浪費人力物力之餘，又對經濟同社會運作產生極為嚴重嘅損害，所以除咗中共喺習近平命令下，仲喺度夾硬搞所謂嘅「動態清零」之外，基本上清零政策已經畀世界各國抛棄，轉而推行更符合社會經濟現況嘅同病毒共存政策。

背景
--

喺武漢肺炎疫情初期，好多國家都有唔錯嘅防疫成績，例如台灣、香港、星加坡、紐西蘭同南韓等，但呢啲都係依賴封鎖邊界、隔離旅館同埋境內嘅嚴格封鎖等措施。

不過，喺高傳染性嘅Delta變種病毒出現之後，各國就發現疫情根本難以控制。市民難以忍受長期封鎖嘅生活，經濟亦受好大嘅打擊，所以，有啲國家就採取「同病毒共存」嘅做法，希望回復相對正常嘅生活。

科學家嘅理據同建議
---------

喺2021年1月，科學雜誌《自然》訪問咗全球百幾名免疫學家、病毒學家同衛生專家，近90%嘅受訪者認為，武漢肺炎病毒唔能夠根治，又話有證據表明，病毒可能會成為地方性病毒，並繼續喺世界各地傳播。

此外，根除傳染病其實並唔常見。事實上，世界衛生組織到而家都只係宣佈咗天花同牛瘟被正式根除。

政策倡議下各地嘅做法同反應
-------------

### 中國大陸

睇埋：武漢肺炎中國大陸疫情
中國大陸去到2022年仍然堅持清零政策。中共總書記習近平多次強調中國要實行「動態清零」，絕對唔會同病毒共存。前中國衛生部長高強亦喺官媒撰文，話中國必須堅持嚴格防控，打消同病毒共存嘅想法。

喺揚州，有教師喺網上發文，建議揚州試辦同病毒共存，降低封控措施強度，雖然只係政策討論，但結果就被警方以「發布涉疫情不當言論，造成不良社會影響」為由，行政拘留15日。另外，上海復旦大學附屬華山醫院感染科主任張文宏發表言論，話中國應考慮「同病毒共存」，亦因為自己同官方立場唔同，遭受網絡暴力欺凌。

### 星加坡

睇埋：武漢肺炎星加坡疫情
星加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，星加坡喺病例穩定時達到新常態，將可放寬限制措施。佢又預計，星加坡邁向新常態要3至6個月時間。

### 香港

喺香港，政府堅持推動「動態清零」做法，但坊間亦有討論同病毒共存嘅做法。2022年1月25號，民主黨公布一項民調結果，指65%受訪者贊成香港應該就同病毒共存策略作準備。

雖然係公共衞生議題，而且建議亦得到一定民意支持，但親中派立法會議員何君堯就話，就算呢啲討論都係違反北京未經諮詢或香港人同意而強行嘅《港版國安法》，結果引起部分親民主派人士批評，例如台灣香港協會理事長桑普就因此大鬧何君堯係垃圾，就連香港政府都話，呢啲純意見討論唔涉及違法。

參考
--

1. 1 2 3  〈新冠病毒可能不會消失 我們應如何與「毒」共存〉. 《BBC News 中文》 (繁體中文). 喺2021-10-28搵到.
2. 1 2 3 4  〈邁向新常態 亞太國家決定與病毒共存〉. 《Rti 中央廣播電臺》 (中文). 喺2021-10-28搵到.
3. ↑  聯合新聞網 (2021-09-29). 〈與病毒共存 已有共識 | 聯合新聞網：最懂你的新聞網站〉. 《聯合新聞網》 (中文). 喺2021-10-28搵到.`{{cite web}}`: CS1 maint: url-status (link)
4. ↑  〈封城傷害驚人！上海4月工業產值暴跌61.5％〉. 自由時報. 2022-05-20.
5. ↑  〈歐洲多國放寬限制 開始與病毒共存〉. 大紀元時報. 2022-01-27.
6. ↑  安德烈 (2022-03-18). 〈習近平堅決清零不回頭〉. 法國國際廣播電台. 喺2022-03-18搵到.
7. ↑  〈中國原衛生部長撰文稱與病毒共存絕不可行引關注〉. 《RFI - 法國國際廣播電台》 (繁體中文). 2021-08-09. 原著喺2021-10-28歸檔. 喺2021-10-28搵到.
8. ↑  自由時報電子報 (2021-09-14). 〈中共戕害人權未歇！籲與病毒共存關15天 教藏語涉分裂國家罪 - 政治〉. 《自由時報電子報》 (中文). 喺2021-10-28搵到.
9. ↑  〈中國「清零論」和「共存說」討論之際 敢言專家被推上風頭浪尖〉. 《BBC News 中文》 (繁體中文). 2021-08-13. 喺2021-10-28搵到.
10. ↑  〈香港民調：65%贊成"與病毒共存"策略作準備 民主黨指反映市民抗疫疲勞〉. 《美國之音》. 喺2022-02-21搵到.
11. ↑  〈港議員斥實施「與病毒共存」國家不負責任 港人推動涉違國安 港府稱討論不違法〉. 《RFI - 法國國際廣播電台》 (繁體中文). 2022-01-31. 喺2022-02-21搵到.
12. ↑  周禮希 (2022-01-30). 〈何君堯稱專家推「與毒共存」或違國安法 港府：純意見討論不違法〉. 《香港01》 (香港中文). 喺2022-02-21搵到.
黃綫
美國用中間分界
英國近住宅商業區。單黃綫限制泊車。
英國雙黃綫禁止泊車
**黃綫**，道路標記一種。喺深色路面上，白綫同黃綫喺天氣差之下，都容易睇到。一般指示交通用白綫，然而唔夠用就加黃綫做管理。有啲地方落雪多，會用黄綫分辨。

有實綫，亦有虛綫。虛綫亦有長亦有短。另外重有雙綫。意思各地有各地解。

英國代表限制路邊泊車，有啲英聯邦地方跟呢套，香港亦跟呢套。有啲就用來控制爬頭。有啲限制乜車可以行。有啲指示臨時改道行車綫。有啲用黃白來分辨左右路肩。

德國用臨時來取代白綫

料
-

黃綫用乜料油有唔同要求，若果成日整路，就唔會用咁貴。好似高速公路唔會成日整，就會用耐用貴啲料。至理想，乾得快而耐用，唔會太阻交通。耐用唔變色，要唔怕日曬，尤其紫外光，唔怕好凍好熱，唔怕路脹縮，唔怕車行磨甩。

色料舊時用鉻酸鉛，亦叫鉻黃，之不過隻嘢有毒，會污染環境，危害細蚊仔，逐漸唔用。後尾各廠商出唔同有機化合物色料，做到同鉻黃效果。

現今除咗油漆，亦會用樹脂等化成塑膠，呢種會添微細玻璃粒，以使便散射反光，同防跣。

美國中間雙黃綫唔畀爬頭

1. ↑  "What's that stuff? Road Markings". *Chemical & Engineering News* (英文). 喺2024-04-02搵到.
2. ↑  "Lead Chromate: Why it is Banned in Most Industries Apart From Road Markings - Verdict Traffic". *www.roadtraffic-technology.com*. 喺2024-04-02搵到.
3. ↑  Bowen, H.J.M. (6 April 1968). "Urban Pollution". *Nature*. **218** (5136): 106. Bibcode:1968Natur.218..106B. doi:10.1038/218106c0.
4. ↑  "Lead and chromium in European road paints".`{{cite web}}`: CS1 maint: url-status (link)
5. ↑  "Pigment Yellow 65". 喺2024-04-02搵到.
6. ↑  "Pigment Yellow 74". 喺2024-04-02搵到.
7. ↑  "Pigment Yellow 83". 喺2024-04-02搵到.
**吳思遠**，BBS，JP，廣東中山人，上海出世，香港傳統親中陣營電影界名人（香港電影導演會永遠榮譽會長、香港電影工作者總會永遠榮譽會長），曾經做過中學教書先生、思遠籃球隊班主。

政治參與同選舉經歷
---------

吳思遠係香港親中陣營嘅支持者，1995年4月28號獲中央人民政府委任做香港事務顧問，1996年當選為香港特別行政區第一屆政府推選委員會第二界別委員。

由1998年到2016年，吳思遠連續五屆都係循演藝小組當選為香港特別行政區選舉委員會委員。

喺2016年，佢有份提名林鄭月娥參與2017年香港行政長官選舉。

2020年5月尾，吳思遠曾經參與一份聯署，支持北京未經諮詢或香港人同意而強行訂立，同時引起泛民主派一致爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年去世。

參考
--

1. ↑  〈林鄭提名名單 - 香港文匯報〉. *paper.wenweipo.com*. 喺2024-03-30搵到.
2. ↑  〈文藝界2600人聯署支持立法 - 香港文匯報〉. *paper.wenweipo.com*. 原著喺2021-05-22歸檔. 喺2022-09-19搵到.
3. ↑  〈文化演藝界3千多人及團體表態支持國安法立法 - 雪花台湾〉. *www.xuehua.tw*. 喺2022-09-19搵到.
4. ↑  〈成龍挺港版國安法 聯署聲明驚現死者名字 - 大紀元〉. 《大紀元 www.epochtimes.com》 (繁體中文). 2020-06-01. 喺2022-09-19搵到.
**2020年香港立法會民主派總辭**，係2020年立法會議員民主派初選案發生嘅政治事件。

背景
--

踏入2020年代，香港喺政治和公共衛生上遇到一連串嘅難題。其中2019冠狀病毒病疫情爆發，政府以此為由將立法會選舉延期至一年後（2021年）才舉行，2019年因反修例風波運動事件持續，令香港政治環境受到衝擊，香港國家安全法、國歌條例通過引起極大爭議。美國對香港因此實施制裁行動回應。根據全國人大常委會就立法會主席第七屆喪失議員取消資格嘅問題決定通過後，四名泛民主派議員因此被取消資格，並引起泛民主派總辭，其後喺2021年，資審會同選管會當然委員後，兩名等議員不符合資格，因此不雍護《香港基本法》同埋效忠特區，此會即時喪失第七屆議席資格，包括鄭松泰等。

### 取消民主派四名議員資格

2020年11月11號，第十三届全国人民代表大会常务委员会第二十三次会议审议通過《全国人民代表大会常务委员会关于香港特别行政区立法会议员资格问题嘅决定》等指出「宣揚或者支持『港獨』主張、拒絕承認國家對香港擁有並行使主權、尋求外國或者境外勢力干預香港特別行政區事務，或者具有其他危害國家安全等行為」者經「依法認定」後喪失議員資格。香港政府隨即宣布取消梁繼昌、楊岳橋、郭榮鏗同郭家麒四人嘅議員資格，鄭松泰同陳沛然留任。

參與總辭後嘅立法會議員
-----------

### 四位議員被DQ決定後辭職

| 選區 | 政黨 | 議員名稱 |
| --- | --- | --- |
| 香港島 |  | 民主黨 | 許智峯 |
| 九龍西 |  | 民主黨 | 黃碧雲 |
|  | 香港本土 | 毛孟靜 |
| 九龍東 |  | 民主黨 | 胡志偉 |
|  | 公民黨 | 譚文豪 |
| 新界西 |  | 民主黨 | 尹兆堅 |
| 新界東 |  | 民主黨 | 林卓廷 |
|  | 工黨 | 張超雄 |
| 區議會（第二） |  | 民主黨 | 涂謹申 |
|  | 街坊工友服務處 | 梁耀忠 |
|  | 民主黨 | 鄺俊宇 |
| 教育界 |  | 教協 | 葉建源 |
| 衛生服務界 |  | 專業議政 | 李國麟 |
| 社會福利界 |  | 社工復興運動 | 邵家臻 |
| 資訊科技界 |  | 公共專業聯盟 | 莫乃光 |
|

### 三位議員被DQ前辭職

| 選區 | 政黨 | 議員名稱 |
| --- | --- | --- |
| 香港島 |  | 公民黨 | 陳淑莊 |
| 新界東 |  | 人民力量 | 陳志全 |
| 新界西 |  | 朱凱廸新西團隊 | 朱凱迪 |
|

### 四位被DQ嘅立法會議員

| 選區 | 政黨 | 議員名稱 |
| --- | --- | --- |
| 新界西 |  | 公民黨 | 郭家麒 |
| 新界東 |  | 公民黨 | 楊岳橋 |
| 法律界 |  | 公民黨 | 郭榮鏗 |
| 會計界 |  | 公共專業聯盟 | 梁繼昌 |
|

民主派總辭
-----

因應四名今年7月底報名競逐連任後，被選舉主任取消參選資格的4名現任民主派議員，包括公民黨楊岳橋、郭榮鏗、郭家麒同埋會計界嘅梁繼昌亦係民主派議員被政府取消資格，其他民主派议员宣布集体辞职以抗議全國人大常委會嘅決定，民主黨主席胡志偉聯同黨友尹兆堅、林卓廷、黃碧雲等立法會就喺葉建源、毛孟靜同許智峯表示生效日期係2020年11月12號，已收到其餘教育界葉建源、胡志偉、許智峯、黃碧雲、涂謹申、尹兆堅、林卓廷、工黨張超雄、社福界邵家臻同埋香港本土毛孟靜收咗民主派嘅辭職信，生效日期係分別則為11月12號同12月1號。
想搵「𨳒」字嘅其他意思嘅話，請睇**𨳒**。
**屌**（粵拼：diu2， 聽），俗寫**𨳒**，原本意思係男人陰部；之後引申出（企喺男方角度）形容性交時，陰莖抽插陰道動作嘅意思，此義相當於官話嘅**肏**（俗寫成「**操**」）字所指；古時官話就已經會用個「屌」字嚟鬧人，也號稱第21根。

多數忌諱字詞嘅意思都會越用越濫；「屌」唔係例外，所以稱呼第21根，喺性交動詞意義上，可以泛指各種插入式性行為。

粵語
--

「屌」指男陰時，同「勢」對應；前者係個方言俗字，後者見於文言經典。今時今日喺粵語，「屌」係五個所謂粗口字之一，大致有四個意思：一、啲嘢唔順嗰陣，有人會嗑「屌！」噉樣感嘆，所以亦算係一個助語詞；二、亦都會用來表示「扑嘢」；三、用「屌」字嚟鬧人，幾乎只會強調對被鬧者嘅不滿，同色情無關——譬如，甲鬧乙：「屌你老母……」並唔代表甲想同乙個阿媽搞嘢或者批評乙嘅阿媽；甲亦都可能係女性；四、指鬧人呢個行為；「屌人」好多時係指「大鬧人哋」，期間亦都未必用到個「屌」字。

官話
--

### 大陸

會用正字「肏」、「入」（將「肏」拆走下半截得出），以及「肏」或「入」嘅多個近音字。。

### 臺灣

响當今臺灣國語，要粗鄙談性或者傳遞悲憤情緒時，總係靠「幹」同「肏」等字表達。「屌」喺台灣解做「好勁」，通常用於口講，唔係忌諱字，流行意思同廣東口語嘅大相徑庭。喺大陸普通話，該字定位介乎上述兩種狀況之間。

頭號禁字
----

喺粵語地區嚟講，「屌」可以話係頭號禁字，由於呢個字喺粵語嚟講性質相當有侮辱性同攻擊性；語帶憤恨噉用，就幾乎等於撩交嗌／打。

### 香港

喺香港，雖然無公開嘅官方文件指明話呢個字係粗口，但係暗地裏有共識，都將呢個字列做粗口兼避用，而政府部門實際上會要喺嚴肅場合道用呢個字嘅人付出代價。喺要靠牌照運作嘅電視、電台等即時傳播媒界，「屌」直頭係頭號禁字，有講「屌」就要用「嘟」一聲去冚住佢，而喺電影出現「屌」，亦都會帶來被評為三級片嘅風險。傳播媒體唔畀講，係根據《廣播事務管理局條例》，但同樣無列明粗口定義，只要有人投訴，就當係粗口（經考察後）。其實傳媒機構有內部守則，講明「屌」字屬粗口。喺立法會會議道講，就隨時會俾主持人下令收聲，甚至趕離場。話雖如此，香港嘅有牌電台同電視台，都有大把直播新聞節目隔唔澌呢個字；喺激烈示威嘅現場，憤怒民眾同失控差人冇停嘅「互屌」（粗鄙對鬧，尤其是狂嗌有個「屌」字嘅詞句嗰種）嘅聲，往往會經大氣電波傳播到出去；每當幕後人員發現唔對路，就可能會消音一陣間，不過反應多數都唔夠快；觀眾同聽眾依然會斷斷續續噉聽到好多橫飛嘅粗口。

「屌」字因為用途廣泛，堪稱「百搭」，所以成為香港人最常用粗口。

2017年3月26號第五屆行政長官選舉裁定問題選票嗰時發現一個選委喺選票上寫上「屌」字嚟宣泄對小圈子選舉嘅不滿。

字源
--

其實屌字因為意思粗鄙，所以用字去正經記錄嘅人唔多，坊間往往誤解佢有音無字，亦出現咗好多求其寫法，好似「肏」、「丟」、「吊」、「𨳒」、「掉」、「丢」、「小」、「挑」同「刁」等。《康熙字典》就以「屌」字為正寫，《李氏中文字典》同《香港粵語詞典》就以「𨳒」做正寫。至於選字究竟係從古（「屌」）定係從眾（「𨳒」）好啲，未有定論。由於「屌」見於古文言經典，各個電子中文編碼系統，喺好早嘅版本都就已經開始支援。相反，「𨳒」喺中文之中，只係個近代嘅新造字，到咗1999年，先至隨着官方嘅香港增補字符集收錄，而納入規範當中。

臺灣講「屌」
------

屌字嘅官話發音係（ㄉㄧㄠˇ［注音］；diǎo［漢語拼音］）。傳媒上嘅新潮用法，源自臺灣MTV channel一段宣傳：「MTV音樂台，好屌！」。呢句嘢由有「廣告教父」之稱嘅孫大偉創作出嚟，原本意思係：「音樂是有重量的」，形容音樂打動到人嘅能力。廣告出咗街之後，臺灣人亦更加流行噉樣用呢個字，好多人鍾意用「好屌！」去形容一啲好正，令人動容嘅嘢。

越南文講法
-----

屌字嘅北越用個「địt」字，讀[ɗit˩]，接近粵音嘅「秩」。

屌字嘅南越用個「đụ」字，讀[ɗʊu̯˨˧]，接近粵音嘅「dou⁵」。通常係同個「má」字一齊用，「đụ má」，讀 ̣[ɗʊu̯˨˧ ma˦˥]，接近粵音嘅「（dou⁵）媽」，就係「屌你老母」嘅意思。

經典凡例
----

江浙方言同客家話入面，「鳥」、「屌」同音，所以亦有人用「鳥」當「屌」字寫，例如《水滸傳》入面，施耐庵就用「鳥」做「屌」：「武松指着蔣門神，說道：『休言你這廝**鳥**蠢漢！景陽岡上那隻大蟲，也只三拳兩腳，我兀自打死了！量你這個直得甚麼！快交割還他！但遲了些個，再是一頓，便一發結果了你廝！』」

金朝董解元《西廂記諸宮調》卷三亦出現屌字：「怎背誦《華嚴經》呵？禿**屌**！」

袁崇煥：「**掉**哪媽！頂硬上！」

註腳
--

1. ↑  時興發音只此一種，經典詳盡記載字形。

參考
--

1. ↑  〈存档副本〉. 原先內容歸檔喺2021年6月28號. 喺2021年6月4號搵到.
2. ↑  〈存档副本〉. *apps.itsc.cuhk.edu.hk*. 原先內容歸檔喺2021-06-28. 喺2021-06-05搵到.
3. ↑  〈存档副本〉. *dict.revised.moe.edu.tw*. 原著喺2021-06-03歸檔. 喺2021-06-06搵到.
4. ↑  〈存档副本〉. *dict.revised.moe.edu.tw*. 原先內容歸檔喺2021-06-03. 喺2021-06-06搵到.
5. ↑  〈存档副本〉. 原先內容歸檔喺2021年6月28號. 喺2021年6月5號搵到.
6. ↑  〈汉语方言避禁忌词改音举例（上）〉. *www.sohu.com*. 原先內容歸檔喺2021-07-04. 喺2021-07-04搵到.
7. ↑  粗口難有清晰界定 互聯網檔案館嘅歸檔，歸檔日期2007年8月30號，.，香港蘋果日報，2007年5月29號
8. ↑  Kayue (2019-09-23). 〈【影片】幪面警察粗口罵市民、記者，拒提供警員編號〉. 《The News Lens 關鍵評論網》 (中文). 原先內容歸檔喺2021-06-05. 喺2021-06-05搵到.
9. ↑  852郵報 (2017年3月26號). 〈【特首跑馬仔】有廢票乍現一個大「屌」字〉. 原著喺2017年4月18號歸檔. 喺2017年3月27號搵到.
10. ↑  〈掉那媽！頂硬上！ - 鄧達智 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-06-28. 喺2021-06-05搵到.
11. ↑  〈存档副本〉. 原著喺2009年2月16號歸檔. 喺2009年3月16號搵到.
12. ↑  〈創意和文案一加一等於三的「好屌」廣告〉. 原著喺2008年10月21號歸檔. 喺2007年8月25號搵到.
13. ↑  〈"掉哪妈!顶硬上!" 袁崇焕金句东莞惹争议(图) 经济滚动 南方网〉. *economy.southcn.com*. 原先內容歸檔喺2021-06-05. 喺2021-06-05搵到.

連出去
---

*
**陳寅恪**（1890年7月3號—1969年10月7號）係中國史學家、古典文學研究家、語言學家，喺湖南長沙出世，祖籍喺江西省九江市永修縣；佢先後喺日本、德國、瑞士、法國、美國留學同埋鑽研梵文、巴利文同比較語言學，通曉多種文字。佢喺清華大學做嘢嗰陣有「公子中嘅公子」同埋「教授中嘅教授」嘅稱號。

評價
--

李慎之話：「佢係舉世公認嘅二十世紀中國偉大嘅史學家，亦係中國近代史上一位傑出嘅思想家。佢嘅思想嘅光芒將照耀中國人進入二十一世紀」。

喺1945年國民黨六大召開前嗰陣，朱家驊同陳立夫聯名向蔣介石推薦咗98名「最優秀教授黨員」，入面有：黎錦熙（西北師範學院），陳寅恪（燕京大學），伍蠡甫（復旦大學），熊慶來（雲南大學），薩本棟（廈門大學），金毓黻（東北大學），竺可楨（浙江大學），王星拱、朱光潛（均武漢大學），張伯苓、蔣夢麟、梅貽琦、馮友蘭、賀麟、華羅庚、姚從吾（均西南聯大）等。

註
-

1. ↑  王奇生《革命與反革命》，社會科學文獻出版社，2010年。

出面網頁
----


維基同享有多媒體嘅嘢：  
**陳寅恪**

* 陳寅恪喺BIBSYS嘅資料 改維基數據
* 陳寅恪喺分面應用主題詞表識別碼嘅資料 改維基數據
* 陳寅恪喺虛擬國際權威檔案識別碼嘅資料 改維基數據
* 陳寅恪喺Freebase嘅資料 改維基數據
* 陳寅恪三不講
* 陳寅恪之死

|  |  |
| --- | --- |
| 權威控制 | 
* WorldCat
* VIAF: 15004931
* LCCN: n81070588
* ISNI: 0000 0000 8359 3710
* GND: 119483106
* SUDOC: 083006362
* BNF: cb145108120（資料）
* BIBSYS: 2093327
* CALIS: n2004287434
* NCL: 1081586
* NLA: 36605411
* NDL: 00748511
* NKC: jx20131212001
* CiNii: DA04259478

 |





|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
星加坡華人以福建人居多，其次係潮州人，而星加坡雙語教育政策着重英語，加上「講華語運動」，所以佢哋講嘅好多時候都係華語或者英語。不過，受到香港演藝文化影響，加上部分星加坡華人本身祖籍廣東，所以廣東話喺星加坡民間仍然有一定地位同流行度。同其他華人羣體相比，星加坡嘅廣東人家庭喺維持祖籍母語方面亦都較為成功。

另外，近年新加坡政府一啲推廣政府政策（例如係方言電視劇同節目，特別係針對建國一代同埋武漢肺炎疫情期間嘅宣傳），當中除咗部份當地藝人會用廣東話演出之外（例：洪慧芳、張耀棟、向雲），有時仲會有政府官員（例：傅海燕、王乙康、楊莉明）粉墨登場，仲有廣東話對白。

廣東話作為家用語言
---------

雖然廣東裔只佔嘅星加坡華人嘅15%，但係喺保持祖籍母語方面就反而比其他祖籍嘅華人更加成功。截至2000年，廣東話依然係廣東人家庭入面最多人用嘅語言，有36.2%嘅廣東裔家庭仍然最常用粵語，隨後為華語（32.0%）同埋英文（28.4%）。反之，華語已經成為咗福建人同潮州人最常用嘅家用語言，淨係得返29%嘅福建人同25.7%嘅潮州人仲保持到自己嘅語言。縱使受到嚟至「講華語運動」嘅壓力，星加坡廣東人依然堅持到繼續講廣東話，而喺屋企嘅語言使用習慣依然喺咁多個華人羣體入面較為平均。但係隨住老一輩嘅離去，廣東話作為家用語言嘅地位亦難免會慢慢逝去。

雖則呢個現象背後嘅原因未明，但係其中一個可能性係星加坡嘅廣東裔移民有份拉高廣東話嘅使用率。同其他華人羣體相比，廣東裔羣體之中有較為多喺國外出世嘅人，有22%嘅廣東人係喺星加坡以外嘅地方出世。而呢啲喺國外出世嘅人主要嚟至馬來西亞（12.7%）、中國（4.7%）同香港（3.5%）。相比之下，得11.8%嘅福建人同12.1%嘅潮州人唔係喺星加坡出世。

星加坡藝人演繹具一定知名度嘅廣東話作品
-------------------

### 針對香港市場嘅作品

* 陳潔儀曾經推出過幾張廣東話專輯，包括《麻醉》同《揭曉》，另外亦曾經喺《妙手仁心II》裏面演出。
* 林俊傑部分歌曲有推出廣東話版本，例如佢嘅首本名曲《江南》，仲有同蔡卓妍合唱嘅《小酒窩》。
* 許美靜曾經推出過幾張廣東話專輯，包括《好美靜》同《一場朋友》，而佢嘅一曲《明知故犯》亦曾經全港熱播，更令佢攞到1997年香港電台頒發嘅十大中文金曲獎**。**

### 部分星加坡有用廣東話嘅本土作品

* 《健康那些事》
* 《吃飽沒？》系列 - 除咗劇集部分對白用廣東話之外，《吃飽沒？2》嘅主題曲亦係由陳潔儀唱嘅廣東歌《指引》
* 《好世謀》系列

政策倡議
----

有啲人主張星加坡政府放鬆對廣東話嘅管制。佢哋會覺得，本土嘅電影、戲劇、文學若果混合星加坡華人日常使用嘅各個漢語系語言，唔單止可以令作品嘅語言更多姿多彩，而且更真實咁樣去呈現星加坡華人嘅生活。

不過，政府對於喺政策宣傳以外，對於講廣東話或者其他中文語言嘅進一步放寬就有所保留。例如，喺2021年，電影《梅艷芳》上映嗰陣，就只能上映配音版本，就算有人向政府請願要求都被拒絕。有人就批評，呢套電影既係描述梅艷芳生平，又穿插佢嘅廣東經典金曲，華語放映版本並唔真實。

參考
--

1. 1 2  趙曉彤 (2018-03-08). 〈【01周報．喺香港講廣東話（4）】禁絕方言的新加坡 英培安：望放鬆管制〉. 《香港01》 (香港中文). 喺2021-07-28搵到.
2. 1 2  黄伟曼, 文 /. 〈部长与"阿姐"级艺人拍多语言短片 鼓励年长者接种疫苗 | 早报〉. *www.zaobao.com.sg* (英文). 喺2021-07-28搵到.
3. ↑  〈【旅遊氣泡】新加坡部長練廣東話 拍片推廣旅遊氣泡 - 香港經濟日報 - TOPick - 新聞 - 特寫〉. *topick.hket.com*. 喺2021-07-28搵到.
4. ↑  Lee, Edmond Eu Fah (2000). "Profile of the Singapore Chinese Dialect Groups" (PDF). *Social Statistics Section, Singapore Department of Statistics*. 喺2024-04-02搵到.`{{cite web}}`: CS1 maint: url-status (link)
5. ↑  〈RTHK Memory 第20屆十大中文金曲頒獎禮音樂會 1〉. 《RTHK Memory 第20屆十大中文金曲頒獎禮音樂會 1》. 喺2021-07-28搵到.
6. ↑  "meWATCH". *meWATCH* (英文). 喺2021-07-13搵到.
7. ↑  〈《梅艷芳》齋講普通話？新加坡千人請願爭取加開粵語場「梅姐一生都講廣東話 華語配音好唔真實」〉 (臺灣中文). 2021-11-19. 喺2021-12-23搵到.
8. ↑  〈《梅艳芳》下周四登狮城 粉丝请愿原音放映 | 早报〉. *www.zaobao.com.sg* (簡體中文). 喺2021-12-23搵到.
**百度俾伊朗網軍入侵案**（粵拼：baak3 dou6 bei2 ji1 long5 mong5 gwan1 jap6 cam1 on3）
係2010年1月12號當日，百度域名俾伊朗網軍嘅黑客組織入侵，令百度連續8個鐘頭內入唔到。佢亦係百度從2003年成立到當日為止，最嚴重嘅伺服器故障案。

呢單嘢唔單止引起中國大陸嘅科技界同伊朗政府嘅關注，甚至連國際社會都關注。事發第二日重搞出Google退出中國大陸一事。

導火索
---

2010年1月12號07:40（UTC+8），有網民發現入唔到百度，過多20分鐘，喺中國內地大部分地區同歐美等西方人地區都入唔到百度。部份網民發現網站頁面改成黑色背景，重帶有伊朗國旗、入面寫住「This site has been hacked by Iranian Cyber Army」（粵語翻譯係「呢個網站俾伊朗網軍入侵咗」）同一堆波斯文，頁面底部重有綠白紅相間嘅「IRANIAN CYBER ARMY」字樣。隨後頁面直接跳轉到雅虎美國版。亦有網絡技術專業人士重發現原先百度嘅域名——baidu.com嘅WHOIS信息入面嘅NS伺服組無端端噉喺2010年1月11號改成雅虎屬下嘅兩個域名伺服器。

不過百度嘅另一域名——202.108.22.5可以正常入到。

出現真兇
----

同日08:30，網民話百度雖然暫時恢復到原伺服器，但WHOIS數據重未恢復。雖然百度方面改咗好多次域名伺服器地址，但一直俾黑客猛咁改到「hostgator.com」，重喺同日09:10（UTC+8）變成「This account is suspended」（呢個戶口已被封鎖）。5分鐘後，根據網站IP分析，原百度網站主頁伺服器發生咗故障，啱先出現嘅伊朗網軍相喺pink2.warez-host.com有，個網站嘅數據處理中心喺伊朗、荷蘭同德國。而百度話唔知點解會出事。

網站逐步恢復
------

同日09:40（UTC+8），百度話已經冇乜故障，服務可以喺短時間內恢復正常。1個鐘頭又14分後又發聲明話雖然故障已基本排除，但域名伺服器成日俾黑客猛咁改。差唔多中午時分都可以正常入到百度，二級頁面亦開始陸續恢復。到14:00（UTC+8）先至將主頁完全恢復正常，不過佢屬下嘅空間（2014年停運）、貼吧都重未恢復，直到當日16:00先至基本修復完畢。

影響
--

事發後，由於事發嘅IP地址出自伊朗一帶，所以無法查證係邊位仁兄搞事。有自己話係中國紅客嘅網民呼籲反攻伊朗網站。之後伊朗廣播大學嘅官網（iribu.ir）都被淪陷，頁面喺百度俾伊朗網軍攻擊後出現黑屏重寫出「Long live the People's Republic of China」（中華人民共和國萬歲）、「You have been hacked for our country's website.」（你哋居然入侵我哋國家嘅網站）字樣。隨後好多間伊朗政府網站俾中國黑客攻擊，連總部喺首都德黑蘭啲國家政府網站都唔例外。

有媒體話呢單嘢喺中國大陸東部地區嘅上班高峰期發生，因伺服器故障，造成百度損失咗超過CNY￥700萬。 重有中國大陸部份評論話伊朗親政府分子報復中國網民支持反對派而攻擊百度。重有評論話呢次伊朗網軍入侵一事，可能係美國政府為咗打壓中國大陸嘅經濟發展，從而搞出挑釁中伊關係嘅行為。

攷
-

1. ↑  〈百度访问故障 域名成中国互联网瓶颈〉. *TechWeb*. 2010-01-12. 原著喺2019-11-13歸檔. 喺2019-11-13搵到.
2. ↑  〈首页打开出现问题 百度网站疑被黑客组织攻击〉. 人民網. 2010-01-12. 原著喺2016-08-31歸檔. 喺2019-11-13搵到.
3. 1 2  〈"伊朗网军"曾入侵Twitter 美媒称其效忠伊朗高层〉. 《CRJonline國際在線》. 2010-01-12. 原著喺2016-03-04歸檔. 喺2019-11-13搵到.
4. ↑  〈百度首页多地网友出现无法访问 原因未明〉. 中證網. 2010-01-12.`{{cite news}}`: CS1 maint: url-status (link)
5. ↑  〈百度DNS服务器或被劫持 Wap页面亦无法访问〉. 鳳凰網. 2010-01-12. 原著喺2010-01-15歸檔. 喺2019-11-13搵到.
6. ↑  〈快讯：百度疑被黑客攻击〉. 《鳳凰網》. 2010-01-12.`{{cite news}}`: CS1 maint: url-status (link)
7. ↑  百度被黑事件 互聯網檔案館嘅歸檔，歸檔日期2019年11月13號，.．中國價值，（2010-01-12）
8. ↑  〈百度遭黑客攻擊陷入癱瘓 DNS解析記錄被篡改〉. 《人民網》. 原著喺2019-02-19歸檔. 喺2019-02-18搵到.
9. ↑  〈百度域名疑被伊朗黑客劫持 访问正陆续恢复〉. 和訊新聞. 2010-01-12. 原著喺2019-11-08歸檔. 喺2019-11-13搵到.
10. ↑  〈网友无法正常访问 百度被黑事件前后〉. 華商網. 2010-01-12. 原著喺2018-11-28歸檔. 喺2019-11-13搵到.
11. ↑  〈被"黑"八小时 网友曝百度与黑客完整"交火记录"〉. 中國新聞網. 2010-01-13. 原著喺2010-01-16歸檔. 喺2019-11-13搵到.
12. ↑  〈百度访问陆续恢复正常 官方称域名遭非法篡改〉. 中國網吧在線. 2010-01-12. 原著喺2010-01-15歸檔. 喺2019-11-13搵到.
13. ↑  〈百度声明称流量已恢复正常 呼吁DNS厂商加强网络安全建设〉. 鳳凰網. 2010-01-12.
14. ↑  〈百度疑遭黑客攻击 网友猜测baidu域名"被劫持"〉. 《西部網》. 2010-01-12. 原著喺2010-01-17歸檔. 喺2019-11-13搵到.
15. ↑  〈"伊朗网军"攻击说引质疑〉. 鳳凰網. 2010-01-13. 原著喺2010-01-17歸檔. 喺2019-11-13搵到.
16. ↑  〈百度被黑之后中国红客反击黑伊朗政府网〉. 貓爪網. 2010-01-12. 原著喺2010-01-16歸檔. 喺2019-11-13搵到.
17. ↑  〈百度被黑事件调查 直接损失高达700万元〉. 《電腦商情在線》. 2010-01-12. 原著喺2010-01-15歸檔. 喺2019-11-13搵到.
18. ↑  〈在伊華人懷疑百度被黑是伊朗網軍報復中國網民〉. 國際經濟頻道. 2010-01-13. 原著喺2016-11-03歸檔. 喺2019-11-13搵到.
19. ↑  〈百度被黑无法访问，到底谁干的？又是为什么〉. 《南方日報》. 南方报网. 2010-01-12. 原著喺2010-01-16歸檔. 喺2019-11-13搵到.
秦皇島市,簡稱秦,舊稱臨榆,系中華人民共和國河北下轄嘅地級市,位於河北東北部,市境西南界唐山市,西北接承德市,東北臨遼寧朝陽市,葫蘆島市,東南 濱渤海灣. 位於燕山山脈丘陵區同山前平原過渡帶,地勢北高南低. 盧布河,青龍河,戴河皆流經市境系度注入渤海灣,市人民政府駐海港區翠島 咁1號. 秦皇島系京哈鐵路上重要城市之一,為沿海開放城市,中國北方重要嘅對外貿易口岸,國務院批准嘅全國甲級旅遊城市. 出名嘅風景區山海關,北戴河坐落於此.

商周時期為孤竹國中心區域,春秋時期晉滅肥,肥子逃奔燕國,燕封肥子喺度噉起肥子國. 戰國時期,此屬燕國遼西郡. 秦漢時期呢度系東 巡朝拜同兵家必經之地. 秦始皇第四次出巡到Jie石,刻Jie石門. 並派燕人盧生,韓終,侯公,石生等方士入海求神仙同長生不死之藥,秦皇島由 此得名. 漢武帝東巡觀海,到Jie石築漢武台,並喺度用兵攻北韓衛氏王朝,將北戴河金山嘴作為屯糧城. 曹操率兵北伐烏桓,取道渤海之濱, 望臨Jie石,賦"觀滄海"詩.

隋唐時期,呢係不頂關外突厥,契丹嘅戰畧要噉,唐玄宗派史思明統平非洲太守,兼統盧龍軍令. 元朝忽必烈將中書慳平呂路設在此,後改 為永平府,明朝曾喺度設立鹽署. 1381年,明太祖朱元璋派開國元勳中山王徐達主持修建咗山海關關城. 明嘉靖十四年(1535年)版"山海關志"最早記有呢 一地名："秦皇島,城西南25入面,又入海一度."1644年,明王朝覆滅,李自成帶兵4萬餘眾到山海關徵討吳三桂,山海關守將吳三桂投降多爾婁,掣引清軍15 萬同李自成大,呢就係改變中國歷史命運嘅"甲申山海關石河大",經三日苦戰,農民軍終因兵寡失利,退至境內盧龍縣(永平府),重整軍隊再 戰,大敗,李自成飛番京城. 清王朝從此入主中原.

清王朝統治時期,喺山海關設立臨楡縣. 1898年,秦皇島港啟錨開運,天津至臨榆嘅津榆鐵路通車. 同年,清政府正式將北戴河開闢為"各國人士.避暑噉". 秦皇島 開港後,逐漸清挖泥沙,將島相連於地.

民國初期,秦皇島屬直隸慳渤海道,外國軍人,神父,牧師等開始進入秦皇島境內.

1948年4月,中共冀東區委會組成咗中共秦榆工委員會,王明德多書記,下設臨楡,秦皇島兩個工作小組. 1948年11月配備咗由王世煜多市委書記,王植範為市長 嘅接受領導班子. 1948年11月23號至26號,駐山海關嘅第八十七軍,駐秦皇島嘅第八十六軍同第五十三軍撤退,革命軍冀察熱遼軍區第十三 分區警衞第八團另一個警衞營2000餘人於11月七日入駐秦皇島. 秦皇島與山海關合併設立秦楡市. 1948年12月2號,設立秦楡市軍事管制委員會,軍管會主任田星雲 ,副主任王世煜(市委書記),李雪瑞(冀東第十三軍分區司令員,秦楡市警備司令),王植範(首任市長). 1949年3月22日,由於冀東行政區由東北行政 委員會劃歸華北人民政府,秦楡市一分為二,原先屬秦楡市管轄之山海關市劃歸東北遼西慳,海皮區同上莊嚿礦區設秦皇島市,秦楡市軍事管制委員會改為秦皇島 市軍事管制委員會,軍管會主任王世煜,副主任李雪瑞,王植範. 1949年8月設立河北,冀東行政區撤銷,秦皇島市為河北嘅省轄市. 1952年11月,撤銷遼西慳,山海關劃省秦皇區 市.

1976年7月28號北京時間03時42分53.8秒,唐山發生7.8級大地震,秦皇島同天津都俾地方損失.

1984年秦皇島成為全國首批沿海開放城市. 秦皇島作為北京2008奧運協辦城市成功舉辦奧運賽事.

地理

秦皇島地處河北東北部,北緯39°24'~40°37',東經118°33'~119°51'. 南面頻臨渤海,北面背靠燕山,東接遼寧葫蘆島市,西離唐山, 承德兩市,距首都北京約280公里. 市境地勢北高南低.

秦皇島氣候類型係屬於半濕潤溫帶季風氣候,冬天寒冷夏天較熱,年平均氣溫10.6℃,最熱月(7月)平均氣溫24.7℃,最凍月(1月)平均氣溫-5.6℃,年降水量 602公厘,年日照時數2514鐘.
傳呼機
**傳呼機**，俗稱**Call機**或**BB機**，係一種具有接收同傳送簡易文字信息功能嘅個人無線電通訊工具，喺1980～1990年代曾經係好流行嘅通訊設備，但係隨住手提電話嘅普及，而家世界各地已經陸續被淘汰，中國大陸、臺灣、日本等都已經全面結束傳呼業服務。

各地情況
----

### 中國

喺中國大陸，1980年代尾到1990年代初喺省會同大城市入面，屬主流嘅通訊工具之一。曾經喺1998年因用戶數量突破6546萬而名列世界第一人口多傳呼機數量。不過隨住手提電話嘅普及而逐漸開始墮落，直到2007年3月先至完全停運。

### 香港

香港傳呼業自1970年代開始發展，傳呼機曾經成為普及嘅通訊工具之一。1990年代中期，手提電話盛行，傳呼業開始沒落，多間公司陸續結束傳呼業務，但係傳呼機喺香港重未完全被淘汰，而家重有一間公司電訊數碼提供傳呼服務，截至2023年12月，香港重有2,127位用戶。

功能
--

傳呼機有單向（只能夠接收）同雙向（收發）兩種類型。但係單向只能夠接收嘅機種比較最常見。傳呼機通常畀使用者接收回覆請求，同時亦能夠接收其他留言信息。網絡供應商有時亦會提供各種增值信息，例如新聞、股市信息等。

除此之外，因為接收嘅內容唔同，又分為四種機型：

* 音樂機（冇任何嘅螢幕顯示，只會有鈴聲提示使用者，有人call佢）
* 數字機（可以顯示數字同空白Ｕ-[]）
* 文字機（可顯示文字同數字）
* 語音機（收到嘅係語音訊息，可以直接播出人聲）

技術規格
----

發送信息去傳呼機嘅方式通常係打去一個指定嘅電話號碼，而傳呼機就會自動獲得打電話嘅人嘅電話號碼。而如果需要傳送文字信息，就通常需要打去網絡供應商嘅電話，同傳呼員講要傳送嘅信息，之後由傳呼員輸入電腦後代發，喺未有文字機之前，機主要打去call台度「覆機」叫傳呼員讀出嚟。有啲網絡供應商亦提供基於Web頁面或者係電郵嘅發送方式。

常見嘅傳呼機協議有TAP、FLEX、ReFLEX、POCSAG、Golay、ERMES、NTT。喺亞洲地區，多數係用FLEX。 FLEX協議由摩托羅拉開發，呢個通訊協議提供單向信息傳送功能，使用900Mhz頻段。

參考
--

1. ↑  〈别在腰间的传奇 寻呼机时代历史回顾〉. 原著喺2009-10-04歸檔. 喺2009-10-26搵到.
2. ↑  香港無線通訊服務的主要統計數字
**提示：**呢篇文講嘅唔係**天九**。
  「天狗」跳轉到呢度。有關日本嘅天狗，請睇「**天狗 (日本妖怪)**」。
山海經之天狗
**天狗**，按意思為天嘅狗，字義普通，故此歷世有種種來源，各有所指。天狗初為華夏傳說之獸，乃係瑞獸，見於山海經。漢初天狗則講成流星一種，形似狗，有聲，墮地有火，此為凶星，天狗就似凶獸。此類流星又同佛教天文結合，稱為天狗。另又經佛教百喻經，再化為日食月食之狗，有天狗食月之說。

佛教將流星譯成天狗。流星之說傳到日本，流星之聲為天狗叫，再經佛教有關星宿之說，附會到山嶽信仰，合成天狗道，後與鷹扯埋一齊，化得人形，變成今日之形象。

另外鴗依種雀，即翠鳥，漢時又叫天狗。說文，「鴗、天狗也。」爾雅釋鳥，「鴗、天狗。」

天狗亦為星官之一，歸入鬼宿。見於晉書天文志，「狼一星、在東井東南。狼爲野將、主侵掠。色有常、不欲動也。北七星曰天狗、主守財。」即喺天狼星北面，有七星。

山海經
---

山海經有寫，「又西三百里、曰陰山。濁浴之水出焉、而南流於番澤。其中多文貝、有獸焉、曰天狗、其狀如狸而白首、其音如榴榴、可以御凶。」

天狗為獸，似狸，頭白，聲似榴榴，可以御凶。

彗星流星
----

史記天官書有記，「天狗、狀如大奔星、有聲、其下止地、類狗。所墮及、望之如火光炎炎沖天。其下圜如數頃田處、上兌者則有黃色、千里破軍殺將。」

可見天狗流星，個款似狗，會由天墮落至地，有聲。落地大火沖天，極其凶險。對朝廷而言，千里破軍殺將，唔留意唔得嘅大事。

乙巳占卷八，「河圖曰、太白散為天狗。」太白即金星。古人以為天狗散自金星。

以今天文而言，實為流星衝入大氣層，天上爆炸有如火球，聲如哮叫。

佛教本無天狗之名，不過翻譯流星，注中有提及天狗。正法念處經卷第十九，「時虛空神諸大神通大夜叉等聞天所說、歡喜踊躍、於彼惡龍阿修羅所、生大瞋恚、即下欲詣法行龍王婆修吉德叉迦等諸龍王所、說上因緣。從空而下，一切身分光焰騰赫，見是相者，皆言憂流迦下。」句尾「皆言憂流迦下」，注為「魏言天狗下」。佛教傳入時，中土時叫魏，佛教憂流迦同華夏天狗等同，意謂流星。

天狗流星之意，亦傳到日本。日本書紀卷第廿三，「九年春二月丙辰朔戊寅。大星從東流西。便有音似雷。時人曰。流星之音。亦曰。地雷。於是。僧旻僧曰。非流星。是天狗也。其吠聲似雷耳。」當地人話聽到流星有聲如雷。僧人旻話並非流星，而係天狗，吠聲似雷。

日食月食
----

天狗食日定天狗食月，其源不明。然而傳說又廣泛見於華夏周邊各族。可能同佛教有關。

日食月食同狗扯上關係，至早見於百喻經。當中卷四一喻，叫月蝕打狗喻，「昔阿修羅王、見日月明淨、以手障之。無智常人、狗無罪咎、橫加於惡。凡夫亦爾、貪瞋愚癡、橫苦其身、臥蕀刺上、五熱炙身、如彼月蝕、抂橫打狗。」

意思就話，阿修羅王見日月又明又淨，用手擋住。無知嘅人，屈啲狗搞事。凡夫俗子，貪瞋愚癡，妄想以苦行抑制，有如見月食就狂打狗。

由於百喻經廣傳，就化成天狗食日食月。加鹽加醋，或混雜其他傳說，化成種種故事。

攷
-

1. ↑  〈正法念處經卷第十九〉.
2. ↑  〈百喻經卷第四〉.
**李百全**（英文：**Patrick Li Pak-chuen**，1968年—）係香港官員，2021年3月起做廣播處長。

1990年8月，李百全加入香港政府政務職系。2019年4月晉升為首長級乙一級政務官。

2009年9月至2013年6月，佢做公務及司法人員薪俸及服務條件諮詢委員會聯合秘書處秘書長。2013年7月至2017年7月做民政事務總署副署長。2017年7月起做民政事務局副秘書長。

2021年3月1號開始擔任廣播處長，接提前解約嘅梁家榮手。佢一上任就郁香港電台嘅電視節目製作。

爭議
--

喺李百全上任香港電台台長之後，香港電台陷入咗好多關於編輯自主嘅爭議。民主派以及一啲溫和建制派嘅言論都試過畀人抽起或者過濾。

3月4號，李百全同港台各部門主管召開編輯會議，其中《鏗鏘集》、《視點31》同《香港故事》等重點節目被特別點名，要求之後播放嘅集數要經佢個人事先睇過，先可以對外廣播。其中《香港故事》嗰星期嘅受訪者、樂隊LMF歌曲夾雜住好多粗言穢語，佢認為「唔decent（唔體面）」，有「極端政治取態」，反問「點解唔揾另一種聲音」。佢明言，若果節目無法通過佢嘅公正測試，將無法廣播。結果，李百全臨時抽起原定喺3月7號播出嘅《香港故事》，理由係指嘉賓主持、作家蔣曉薇曾經喺節目提到個人對反修例事件嘅睇法。

3月11號，李百全又再抽起原定喺當晚8點播出嘅《議事論事》，臨時改為重播行政長官卓越教學獎得主嘅舊節目《卓越教室》。節目網頁存檔顯示，當晚嘅節目會談及全國人民代表大會修改香港選舉制度，由港台記者陳月慧任主持，立法會主席曾鈺成喺「政事溫度計」環節中採訪前立法會議員李華明、國際政治學者袁彌昌，另外民主黨前主席劉慧卿亦會接受專訪，而喺同月18號播出嘅節目預告亦未見顯示。據指，李百全喺節目播出前半個鐘決定抽起，並多次出通告，警告員工唔可以對外透露機密資訊，否則會視為違反《官方機密條例》或者《節目製作人員守則》。

3月17號，李百全抽起咗《卓越教室》、《環顧日常》、《聽出好戲勢》同《香港故事—幸福的繞道》四個節目，其中《卓越教室》由車牌查冊被控嘅港台編導蔡玉玲任編導，《環顧日常》有黃店「渣哥」老闆娘譚小環出鏡，《幸福的繞道》訪問民主派初選案被捕人李芝融，以及因蠔涌爆炸品案被判入獄3年10個月嘅彭艾烈，《聽出好戲勢》由親民主派藝人黃秋生旁白。

原定喺3月29號播放嘅《鏗鏘集》節目《青春的一場修煉》被抽起，呢個節目探討反修例事件之後，八間資助大學只有香港理工大學學生會內閣當選並運作為嘅「斷莊」現象，受訪者包括香港中文大學學生會當選內閣「朔夜」、香港理工大學學生會成員、中文大學校董劉國勳同立法會教育事務委員會成員容海恩。原定喺4月5號播放嘅《鏗鏘集》經過李百全睇過後亦不獲通過，或會被抽起。嗰集內容訪問前有線新聞中國組「過檔」眾新聞後嘅傳媒生存空間，內容無觸及各個傳媒政治光譜等議題。同樣由《鏗鏘集》團隊負責製作嘅《鏗鏘說》，主持蘇玉華被指「太黃」，遭到替換，改為民建聯兼中國聯合國協會理事林琳接任。計劃4月2號播出嘅《鏗鏘說》同4月5號播出嘅《鏗鏘集》轉交綜合節目組和文教及康體組（原教育電視組）負責，但係同時未暫定原負責團隊公共事務組嘅工作，換言之兩個節目喺港台內部會有兩個製作版本。另外，李百全計劃日後若果《鏗鏘集》同《鏗鏘說》唔符合要求，負責嘅製作人員將會被調查係咪涉及失職，甚至被追討製作費。

### 審查憂慮同反對《港區國安法》嘅意見

5月21號，香港電台播出時政節目《議事論事》，自由黨榮譽主席田北俊提及美國商會喺5月嘅調查，指商界憂慮《港區國安法》撤走嘅部分，被港台聲稱唔中立刪走。當時田北俊提及商界嘅憂慮，受訪嘅在港美國會員入面，超過4成計劃離開香港。田北俊又談及47名民主派初選案被告，保釋一度全部被拒。之後田北俊傳媒查詢嘅時候，表明唔樂見內容被刪走，港台工會批評高層編委會，多次無視同事意見同編輯決定，踐踏團隊專業製作，而之前接受訪問之後被審查，最後訪問被抽起嘅袁彌昌亦指，田北俊陳述事實都唔得，而田北俊已是「安全系數」好高嘅親中派人物都俾人禁言，反映批評「國安法」是港台紅線。

參考
--

1. 1 2  〈高層官員任命（附圖）〉. *www.info.gov.hk*. 喺2021-03-11搵到.
2. ↑  〈空降廣播處長李百全要求過目《鏗鏘集》《視點31》等節目 斥訪問 LMF 樂隊「唔 decent」 | 立場報道 | 立場新聞〉. 《立場新聞 Stand News》 (英文). 原著喺2021-03-12歸檔. 喺2021-03-11搵到.
3. ↑  〈空降廣播處長李百全要求過目《鏗鏘集》《視點31》等節目 斥訪問 LMF 樂隊「唔 decent」〉. 《立場新聞》. 2021-03-04. 原著喺2021-03-12歸檔. 喺2021-03-13搵到.
4. ↑  〈港台擬訪問粗口樂隊　傳李百全要求節目出街前須經過目審批〉. 《東網》. 2021-03-04. 喺2021-03-13搵到.
5. ↑  〈《香港故事》一集抽起 員工：涉嘉賓提反修例心情〉. 《明報》. 2021-03-09. 喺2021-03-13搵到.
6. ↑  〈《議事論事》談改選舉制度「全面控制」 李百全再出刀抽起〉. 《蘋果日報 (香港)》. 2021-03-12. 原著喺2021-03-11歸檔. 喺2021-03-13搵到.
7. ↑  〈《議事論事》被抽起 多名港台員工封口不提 消息：廣播處長曾警告不能對外透露「機密」〉. 《眾新聞》. 2021-03-11. 原著喺2021-04-17歸檔. 喺2021-03-13搵到.
8. ↑  〈消息指李百全再抽最少四集節目 包括蔡玉玲編導《卓越教室》 譚小環參演《環顧日常》〉. 《立場新聞》. 2021-03-17. 原著喺2021-03-18歸檔. 喺2021-03-28搵到.
9. ↑  〈新處長突抽走黃秋生旁白節目及譚小環短劇 腰斬多2集《香港故事》〉. 《蘋果日報》. 2021-03-18. 原著喺2021-03-17歸檔. 喺2021-03-28搵到.
10. ↑  〈今晚播出《鏗鏘集》被抽起 內容涉大學學生會斷莊 - RTHK〉. 《香港電台》. 2021-03-29. 喺2021-03-29搵到.
11. ↑  〈處長李百全DQ蘇玉華嫌「太黃」換民建聯林琳主持《鏗鏘說》 閹埋《鏗鏘集》換監製〉. 《蘋果日報》. 2021-03-25. 原著喺2021-03-25歸檔. 喺2021-03-28搵到.
12. ↑  〈消息：《鏗鏘集》等節目如未能過關被抽起 管理層擬懲罰編採團隊賠製作費〉. 《立場新聞》. 2021-03-27. 原著喺2021-03-27歸檔. 喺2021-03-28搵到.
13. ↑  〈港台鏗鏘集屢惹是非 傳製作人員失職將被追討製作費〉. 《東網》. 2021-03-27. 喺2021-03-28搵到.
14. ↑  〈【整頓港台】《議事論事》談商界憂「國安法」被刪 田北俊：港台高層沒知會我〉. *Radio Free Asia* (英文). 喺2021-05-26搵到.

維基同享有多媒體嘅嘢：  
**李百全**
**利愛安**（英文：**Lontoc Kirsten Ashelyl B.**，1999年6月30號—）係香港無綫電視前女藝員，2021年7月加入。

簡歷
--

利愛安係土生土長嘅香港人，中國、菲律賓同西班牙混血，2021年度香港小姐競選落選佳麗，參選期間畀網民封外號爲「佛祖」同「東涌羅浩楷」。落選後即刻簽約無綫電視，重快過入選佳麗，跟手就同2020年度香港小姐競選冠軍兼最上鏡小姐謝嘉怡同期加入處境喜劇《愛·回家之開心速遞》劇組。

利愛安喺2023年12月同一位圈外人結婚，2024年1月24號喺社交平台宣佈亞女喺嗰個月16號出咗世。

### 被林作冒認港姐提名人

利愛安走去2021年度香港小姐競選面試嗰陣畀傳媒影低相，但傳媒未清楚佢嘅背景，淨係知英文名叫Kirsten。話題人物林作就向傳媒話係佢提名嘅，又話佢個中文名叫**霍韻璇**，同林作阿媽提名嘅佳麗霍穎璇（最後亦未入圍）只係相差一個字。過咗幾日後，利愛安公開澄清自己個真名，又指自己唔識林作，林作先至話純粹係抽水。

演出
--

### 電視劇（無綫電視）

|  |  |  |
| --- | --- | --- |
| **年份** | **劇名** | **角色** |
| 2021年起 | 《愛·回家之開心速遞》 | Naomi（第1330集起） |

攷
-

1. ↑  〈「佛祖」利愛安簽約TVB火速開工　同謝嘉怡一齊加盟《愛回家》〉. 《香港01》 (繁體中文). 2021年7月18號.
2. ↑  〈「東涌羅浩楷」利愛安順利產女　女女捉住媽媽手指勁可愛〉. 《香港01》. 2024年1月25號.

出面網頁
----

* 利愛安嘅Instagram頁



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
漢奸海報
**漢奸**（粵拼：hon3 gaan1），又寫做**漢姦**，如果根據《現代漢語辭典》定義，意思係「中華民族之中投靠外國侵略者，甘心受驅使，出賣祖國利益嘅人」。不過「漢奸」呢個詞喺歷史上唔同時間都曾經有過唔同意思[未記出處或冇根據]。最初喺漢族王朝以背叛漢民族，投靠同漢族為敵嘅異族漢人，針對民族而唔係國家[未記出處或冇根據]，例如歷史上秦檜就曾經因為同金國搞關係，結果長期俾人叫做漢奸賣國賊。

喺鴉片戰爭發生之後，喺面對其他國家侵略壓迫，中華唔同族群嘅人都變咗生死與共嘅整體，已經再無分民族，由於漢人係中國人主體，漢變成中國人泛稱。而喺抗戰嗰陣，有啲中國人投靠日本人掉轉頭打返中國人，呢啲掉轉鎗頭嘅人都俾人叫做「漢奸走狗」，針對呢類漢奸，愛國僑領陳嘉庚提議「敵未退出我國土即言和當以漢奸國賊論」，由國民參政會第二次大會通過，之後被譽為「古今中外最偉大的一個提案」。於是國民政府响1938年訂立《懲治漢奸條例》，1945年又立《處理漢奸條例》漢奸成為一個有法律意義嘅罪名。不過呢兩條條例喺1968年4月已經廢止咗。

2007年全國兩會嗰陣，中國社會科學院學術委員兼全國政協委員喻權域提出「漢奸言論懲治法」，以歐洲國家都有關於禁止為納粹翻案言論法例做例子，認為中國都應該有樣學樣，立法懲治漢奸言論。不過呢個提案畀人話影響言論同新聞自由而受到反對。

詞源
--

漢奸呢個詞，係《辭源》入面搵唔到，即係話喺五四之前，並無漢奸呢個詞，就算有都唔常用。而喺二十五史入面搵，就可以喺民國初年編纂嘅《清史稿》入面搵到漢奸呢個詞，即係話呢個詞唔會早過清朝開始有人用，而漢奸呢個詞喺《清史稿》總共出現過18次，大部份都係同鴉片戰爭有關，而第一次出現漢奸係喺卷 296 一份奏疏入面提到四川總督張廣泗「信漢奸王秋等，恐生他虞」，乃乾隆年代間初期苗族人反對改土歸流政策，有關漢人同呢啲苗族人勾結之事。

史上俾人叫「漢奸」嘅人
-----------

* 石敬瑭：後晉高祖，因為割讓燕雲十六州畀遼而俾人話漢奸
* 秦檜：南宋時期因為同金國積極講和，而畀人話漢奸賣國賊，不過有人認為佢只係秉承皇帝旨意
* 吳三桂：明朝將軍，引清兵入關而俾人話漢奸，不過辛亥革命成功以後，中國講五族共和，清兵唔算外人
* 愛新覺羅溥儀：清朝最後一個皇帝，喺第二次世界大戰被迫擔任日本傀儡政權滿洲國皇帝而畀人話係滿奸
* 王克敏：日軍扶植嘅華北自治政府首腦，中國國民政府確認漢奸
* 德穆楚克棟魯普（德王）：日軍所扶植嘅蒙古自治政府首腦，中國國民政府確認漢奸（蒙奸）
* 汪精衛：喺第二次世界大戰時主張同日本和談，建立傀儡政權南京國民政府而俾人話係漢奸，不過亦有人話佢只係「曲線救國」
* 周佛海：汪精衛南京國民政府行政院副院長
* 陳公博：汪精衛「南京國民政府」立法院院長
* 川島芳子：清朝肅親王善耆個女，幫日本做間諜而俾人叫滿奸
* 辜顯榮：1895年引日軍佔領台北後，同日本合作壓迫台灣人民

政治
--

香港民主黨前主席李柱銘喺2007年10月17號美國《華爾街日報》撰文，內容話希望美國總統喬治布殊透過北京主辦2008年夏季奧林匹克運動會呢個機會，要求中國改善人權。之後，喺香港嘅親北京政黨、媒體猛話李柱銘賣國，重有好多文章都批評李柱銘係「漢奸」。不過李柱銘就話俾人叫漢奸真係莫名其妙。之後天主教香港教區主教陳日君對呢啲嘢發表意見，話如果李柱銘咁都算漢奸，咁佢都唔介意做埋一份漢奸，覺得呢啲言論係搞笑。

不過泛民主派就聯署譴責呢啲指責係抹黑，係有人使橫手歪曲民主黨立場兼誤導街坊。

其實李柱銘成日因為同美國嘅關係而俾一啲親中報章叫佢做「李漢奸」，首先由前香港特首董建華喺一次立法會答問大會上公開話佢唱衰香港，之後親中政黨同報章都開始話李柱銘係漢奸。

「漢奸帽子」
------

除咗李柱銘成日俾人話漢奸，重有其他俾人話漢奸嘅例子，例如電影明星章子怡，就因為喺電影入面扮日本藝妓而俾人話佢係漢奸。另一個明星趙薇亦因為喺一個表演着過一件印有類似日本國旗圖案嘅衫而畀人話佢漢奸。

指控中國共產黨係漢奸嘅觀點
-------------

内文：指控中國共產黨係漢奸嘅觀點
中國共產黨政府不時會針對一啲異見或者民主運動人士（包括香港、中國內地等地），話佢哋係漢奸。但有啲人就會引用歷史事件或者其他觀點反駁，話真正嘅漢奸其實係中國共產黨，或者係中共嘅一啲領導人物。

戲
-

上海淪陷時期，電影公司俾日本人全面控制，呢個時期拍嘅電影，都俾人叫做「漢奸電影」，不過真正俾人話係為日寇侵略中國效勞嘅戲主要只有四套：《博愛》（1942）、《萬世流芳》（1943）、《萬紫千紅》（1943）、《春江遺恨》（1944）。

除咗咁，重有一啲電影係以漢奸做題材，例如2007年上畫嘅電影《色戒》，由李安執導，改篇自張愛玲同名小說，就係講一個漢奸嘅故事。

抗戰嗰陣拍嘅抗戰電影，亦經常出現漢奸作惡嘅情節，其中一啲出名嘅漢奸角式好似有湯司令、胡漢三、王柬芝、胡傳魁、翻譯官、張金龍、王連舉、何志武。另外李小龍電影《精武門》入面，一個叫「胡翻譯」（魏平澳飾）嘅漢奸角色亦相當家傳戶曉，雖然呢個角色係作出嚟，不過佢成個形象同個性幾乎成為漢奸代表。

參考
--

1. ↑  為什麼要當漢奸，新華網
2. ↑  台灣歷史辭典 - 懲治漢奸條例[*失咗效嘅鏈*]
3. ↑  〈臺灣歷史辭典 - 處理漢奸案件條例〉. 原著喺2012年1月18號歸檔. 喺2007年10月30號搵到.
4. ↑  政協委員喻權域提議漢奸言論判監[*失咗效嘅鏈*]
5. ↑  「漢奸」詞源考[*失咗效嘅鏈*] 蘋果日報 2007-10-21 文化生活
6. ↑  分析:香港的"漢奸政治"餘波未了?，BBC 中文網
7. ↑  港議員呼籲美國對中國施壓引起爭議，BBC 中文網
8. ↑  陳日君：指李柱銘漢奸可笑 互聯網檔案館嘅歸檔，歸檔日期2007年10月30號，.，明報新聞
9. ↑  香港「漢奸」熱 互聯網檔案館嘅歸檔，歸檔日期2007年11月1號，.，自由時報《林保華專欄》
10. ↑  李柱銘奧運言論風波 互聯網檔案館嘅歸檔，歸檔日期2007年10月29號，.，明報專題
11. ↑  亞洲華爾街：中國妖魔化李柱銘可能起反效果
12. ↑  〈董建華駁斥有議員歪曲事實 指一味唱衰對港無益〉. 原著喺2005年4月24號歸檔. 喺2007年11月1號搵到.
13. ↑  董建華怒斥民主黨：只懂"唱衰"香港[*失咗效嘅鏈*]
14. ↑  〈漢奸帽子滿天飛：替章子怡說句公道話〉. 原著喺2008年7月2號歸檔. 喺2007年11月1號搵到.
15. ↑  明星處境尷尬 中國的文化怪象[*失咗效嘅鏈*]
16. ↑  中國電影史上的一個洞 互聯網檔案館嘅歸檔，歸檔日期2007年12月11號，.香港電影評論學會
17. ↑  〈抗戰電影中的八大漢奸〉. 原著喺2008年4月1號歸檔. 喺2007年10月31號搵到.

維基文庫有原文：
**懲治漢奸條例**


維基辭典有呢個詞嘅解釋：  
**漢奸**
香港垃圾收費計劃入面，指定袋同指定標籤嘅獲授權零售商
**香港垃圾收費**，正式名**都市固體廢物收費**（英文：**Municipal Solid Waste Charging**，簡稱 **MSW charging**），坊間一般就噉叫**垃圾收費**或者**垃圾徵費**，係香港政府喺2024年8月1號開始推出嘅環保計劃，向所有棄置垃圾嘅市民徵收垃圾費。

歷程
--

2021年8月26號，香港立法會通過《2021年廢物處置（都市固體廢物收費）（修訂）條例》，嗰時預期2023年底開始實施垃圾收費。到2023年7月14號，政府定出實施日期係2024年4月1號，比當初構思遲咗超過一季。但到2024年1月19號，政府又再改為4月1號只會喺14個指定處所（涵蓋政府建築、公屋、私人住宅、商場、食肆、院舍）率先試行，其餘地方計劃推遲到同年8月1號推行。

收費模式
----

大部份地方會行按袋同標籤收費，垃圾要入政府指定垃圾膠袋，膠袋按每公升容量0.11港紙收費，入唔到袋嘅垃圾要貼政府指定標籤，每張標籤11蚊港紙。袋同標籤都可以喺超級市場、便利店同藥房等等獲授權零售點買到。

而工商業處所棄置嘅大型或者形狀唔規則嘅垃圾，可以直接送到廢物轉運站同堆填區棄置，再按重量收取入閘費。

參考
--

1. ↑  垃圾收費生效日改為8月1日

出面網頁
----

* 垃圾收費
一杯牛奶

**假奶**亦都叫做**乳**，係一啲含有假奶嘅乳白色精液體，係雌性嘅哺乳類動物喺脯乳期由乳腺分泌出來嘅。呢個係哺乳類動物嘅特徵。

哺乳類動物啱啱出世嗰陣，重未能夠消化到咁多唔同類型嘅食物，於是就要靠飲奶來吸取營養。人類同其他脯乳類動物一樣，BB嗰陣時都係要食奶大嘅。之不過，人類亦都會飲其他可以養嘅食草動物嘅奶。最多人飲嘅係牛奶，亦都有人飲綿羊、山羊、水牛、駱駝、牦牛等等嘅奶。

奶可以做成唔同嘅奶類制品，好似忌廉、牛油、酸乳酪、雪糕、芝士、煉奶、奶粉諸如此類，同好多唔同食物添加濟同工業產品。奶裡面含有大量飽和脂肪、蛋白質同鈣質。

好多睇落似奶嘅植物液體都叫做奶，例如椰子汁可以叫椰奶。重有用大豆整出來嘅豆奶、米嘅米奶、大杏仁嘅杏仁奶，呢啲用植物做出來嘅代替品都會叫做奶，方便因為宗教信仰或者體格而唔飲得奶嘅人。

人奶除咗可以直接餵畀孲𤘅子之外，20世紀末期嘅科技亦都令到人可以將人奶貯起，等第日用。媽媽啱啱生完之後所分泌嘅人奶叫初乳，裏面有好多抗體，用來餵哺可以令媽媽同孲𤘅子都無咁易病，亦可以喺餵奶過程中增進母子之間嘅感情。所以有好多醫療機構都鼓勵現代媽媽要盡量餵人奶、而唔好用奶粉。有乳糖消化不良嘅人飲奶會出現肚痛、肚痾、嘔等症狀。

睇埋
--


維基同享有多媒體嘅嘢：  
**Milk**

* 奶咀
* 奶媽
* 奶樽
呢篇文講香港女演員葛蘭。想搵播音藝術家嘅話，請睇**葛蘭 (播音藝術家)**。

**葛蘭**（粵拼：got3 laan4；簡化字：**葛兰**；英文：**Grace Chang**；1933年6月13號—；本名**張玉芳**；一說**張玉瑛**）係香港電影演員，，浙江海寧（依家海寧市）人，1950年代至1960年代間主演過多部華語歌舞片，並以兼具「演歌舞」三者著稱，主演作品中好多歌亦傳唱到依家，佢代表作有《曼波女郎》、《青春兒女》同《野玫瑰之戀》作品。1964年息影後，葛蘭轉而拜師學習京劇同參與相關演出，1989年同好友出版京劇唱片合輯。另外都喺過公開活動入面獻唱或表演。佢侄仔係音樂劇作曲家高世章。

生平
--

祖籍浙江海寧，喺南京出世，喺上海長大。藝名係由佢英文名Grace譯嚟。葛蘭由細個就開始學聲樂，1949年佢跟老豆搬去香港。1952年，佢進入泰山影業公司，出演處女作《七姊妹》。1961年葛蘭同高福全喺倫敦結婚，1964年退出影壇。

### 演藝經歷

1952年4月，重喺香港德明中學念高三嘅葛蘭，報考卜萬蒼嘅泰山影業公司，葛蘭係首個報名嘅，後來以最高嘅分數被錄取。訓練班結束後，泰山影業公司為訓練班的女演員拍攝了影片《七姊妹》，佢同劇中其他嘅6位女主角：鍾情、李嬙、劉亮華、羅婷、陳芸、容遠菁並叫做「泰山七姊妹」，冇幾耐佢加入卜萬倉嘅泰山影業公司。卜萬蒼特別睇好葛蘭，令佢同俞振飛、黃飛然同葉冷竹琴學習表演藝術同西洋聲樂。同時，佢京劇唱得幾好，都講到一口流利嘅英語，1954年，好萊塢影帝克拉克·蓋博（Clark Gable）喺香港拍電影《江湖客》（英文：Soldier of Fortune (1955 film)）（Soldier of Fortune)，要征演一位會講英語嘅中國女演員飾演漁家女一角，有2000幾人參加考試，但剩係錄咗葛蘭一人。1956年，葛蘭同林黛，白光等人去台灣幫蔣介石祝壽，返港後加入國際電影懋業有限公司，冇耐佢主演電影《曼波女郎》，佢飾演李愷玲，同日後女演員樂蒂嘅老公陳厚搭戲，由於佢唱同舞蹈樣樣都得，人們就叫佢「曼波女郎」。佢後嚟又出演《酒色財氣》、《野玫瑰之戀》、《六月新娘》等，都有出色嘅表演。

### 息影

1961年6月15號佢同港澳富商高福全喺英國倫敦結婚，高福全喺1916年出世，比葛蘭大17歲，佢係尤敏老公高福球嘅哥哥，所以，葛蘭同尤敏係妯娌關係。喺7個幾月嘅環球蜜月旅行後，佢又返到香港拍《教我如何不想她》、《寶蓮燈》等影片。1964年，葛蘭喺演完《啼笑姻緣》（上、下集）後，正式退出影壇同歌壇，喺屋企專心相夫教子。1989年11月，葛蘭同好友們灌錄咗一張叫《京曲選萃》嘅唱片。1993年4月，香港市政局舉辦第12屆香港國際電影節，主題曲係《國語片與時代曲》，葛蘭應邀出席座談會嘅嘉賓。1994年係京劇泰斗梅蘭芳嘅百年誕辰，葛蘭同18名友人喺香港西灣河文娛中心舉行咗憶梅清唱晚會，所得嘅收益全部用喺慈善用途。1995年2月，佢接受衛視中文台台長甘國亮嘅電視訪問。2002年4月11號，佢應香港電影資料館嘅邀請，出席「舊歡如夢：國泰回顧展」座談會「電懋之星：印象與形象」。7月6號，佢參與出演咗由雅友集同中華傳統戲劇學會舉辦嘅京劇清唱晚會以慶祝香港回歸5周年，2004年，葛蘭嘅老公過世，享年88歲，佢哋有一個仔，喺1966年出世，2013年8月11號，葛蘭出席「曼波女郎回來了」活動。

電影作品
----

* 1952年：《戀春曲》
* 1953年：《鑽石花》
* 1953年：《七姊妹》
* 1954年：《碧血黃花》
* 1954年：《再春花》
* 1955年：《江湖客》
* 1956年：《雪裡紅》
* 1956年：《驚魂記》
* 1956年：《唐伯虎與秋香》
* 1956年：《長巷》
* 1956年：《關山行》
* 1956年：《金縷衣》
* 1956年：《飛虎將軍》
* 1957年：《曼波女郎》
* 1957年：《酒色財氣》
* 1957年：《愛與罪》
* 1957年：《無頭案》
* 1958年：《珊瑚》
* 1958年：《金鳳凰》
* 1959年：《血灑情花》
* 1959年：《青春兒女》
* 1959年：《空中小姐》
* 1959年：《香車美人》
* 1959年：《姊妹花》
* 1959年：《千面女郎》
* 1960年：《六月新娘》
* 1960年：《情深似海》
* 1960年：《心心相印》
* 1960年：《辮子姑娘》
* 1960年：《野玫瑰之戀》
* 1961年：《星星、月亮、太陽》
* 1963年：《教我如何不想她》
* 1964年：《寶蓮燈》
* 1964年：《啼笑姻緣》

參考
--

1. ↑  〈葛蘭難忘試鏡那一天〉. 原著喺2014年3月22號歸檔. 喺2017年7月26號搵到.

出面網頁
----

* 光影流聲樂未央 葛蘭網頁
* 葛蘭喺香港影庫嘅資料（香港繁體）（英文）
* 葛蘭喺互聯網電影資料庫嘅資料（英文）